
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


4 Απριλίου 2017 


ΤΕΥΧΟΣ ΔΕΥΤΕΡΟ 


Αρ 


.Φύλλου 1157 


ΑΠΟΦΑΣΕΙΣ 

Αριθμ.Δ22/οικ. 11828 /293 

Καθορισμός προϋποθέσεων για άδεια ίδρυσης 
και λειτουργίας Μονάδων Φροντίδας, Προσχο- 
λικής Αγωγής και Διαπαιδαγώγησης (Βρεφικών - 
Παιδικών - Βρεφονηπιακών Σταθμών, Μονάδων 
Απασχόλησης βρεφών και νηπίων) από φορείς 
Ιδιωτικού Δικαίου, κερδοσκοπικού και μη χαρα¬ 
κτήρα. 

Η ΑΝΑΠΛΗΡΩΤΡΙΑ ΥΠΟΥΡΓΟΣ 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) Των παρ. 2 και 4 του άρθρου 1 του ν. 2345/1995, 
(Α' 213) «Οργανωμένες Υπηρεσίες Παροχής Προστασίας 
από φορείς Κοινωνικής Πρόνοιας και άλλες διατάξεις». 

β) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα» που κυρώθηκε 
με το άρθρο πρώτο του π.δ/τος 63/2005 (Α' 98). 

γ) Του ν. 3852/2010, (Α'/87) «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

δ)Των άρθρων 2 και 3 του ν. 3919/2011, (Α'32) «Αρχή 
της Επαγγελματικής Ελευθερίας, κατάργηση αδικαιολό¬ 
γητων περιορισμών στην πρόσβαση και άσκηση επαγ¬ 
γελμάτων». 

ε) Της υποπαραγράφου Ε9- Επαγγελματικές δραστη¬ 
ριότητες αρμοδιότητας Υπουργείου Εργασίας, Κοινωνι¬ 
κής Ασφάλισης και Πρόνοιας του πρώτου άρθρου του 
ν. 4152/2013 «Επείγοντα μέτρα εφαρμογής των ν. 4046/ 
2012, 4093/2012 και 4127/2013 (ΑΊ 07)». 

στ) Του π.δ/τος 113/2014, (Α' 180) «Οργανισμός 
Υπουργείου Εργασίας, Κοινωνικής Ασφάλισης και Πρό¬ 
νοιας». 

ζ) Του π.δ/τος 73/2015, (Α' 116) «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

2. Την απόφαση Π2β/οικ.2808/31.7.1997 (Β'645) του 
Υφυπουργού Υγείας και Πρόνοιας όπως αυτή τροποποι¬ 
ήθηκε και ισχύει. 

3. Την απόφαση Υ28/8.10.2015, (Β'2168) του Πρωθυ¬ 
πουργού «Ανάθεση αρμοδιοτήτων στην Αναπληρώτρια 


Υπουργό Εργασίας, Κοινωνικής Ασφάλισης και Κοινωνι¬ 
κής Αλληλεγγύης Θεανώ Φωτίου». 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο μόνο 

Κωδικοποιούμε και συμπληρώνουμε τις προϋποθέσεις 
σχετικά με τη διαδικασία χορήγησης άδειας ίδρυσης και 
λειτουργίας Μονάδων Φροντίδας, Προσχολικής Αγωγής 
και Διαπαιδαγώγησης ως ακολούθως: 

Άρθρο 1 

Ορισμός, Σκοπός, και Είδη Μονάδων Φροντίδας, 

Προσχολικής Αγωγής και Διαπαιδαγώγησης 

1. Μονάδα Φροντίδας Προσχολικής Αγωγής και Δια¬ 
παιδαγώγησης (Μονάδα Φ.Π.Α.Δ.) είναι η μονάδα που 
φροντίζει βρέφη ή/και παιδιά μέχρι την ηλικία εγγραφής 
τους στην υποχρεωτική εκπαίδευση για ορισμένο χρο¬ 
νικό διάστημα της ημέρας, παρέχοντάς τους συγκεκρι¬ 
μένες υπηρεσίες και εξασφαλίζει σε αυτά τα ακόλουθα: 

• Υγιεινή και ασφαλή παραμονή, προσαρμοσμένη στις 
ανάγκες της ηλικιακής κατηγορίας των φιλοξενουμέ- 
νων παιδιών, σε κτίριο κατασκευασμένο σύμφωνα με 
τις οριζόμενες στα άρθρα 5 και 6 της παρούσης, τεχνικές 
προδιαγραφές. 

• Απασχόληση, διαπαιδαγώγηση, παιχνίδι, ψυχαγωγία, 
ανάπαυση, ψυχολογική βοήθεια ανάλογα με την ηλικία. 

• Μέριμνα για την ομαλή ψυχοσυναισθηματική και υγι¬ 
εινή ανάπτυξη των παιδιών και παροχή συμβουλευτικής 
ενημέρωσης και υποστήριξης στις οικογένειέςτους. 

■ Υγιεινή και επαρκή διατροφή - όταν παρέχεται-με 
σωστή ποιοτική σύνθεση για κάθε παιδί. 

• Φροντίδα για την ατομική καθαριότητά τους, καθώς 
και την καθαριότητα των χώρων της Μονάδας Φ. Π.Α.Δ. 

•Τακτική ιατρική παρακολούθηση. 

2. Οι Μονάδες Φ.Π.Α.Δ. ανάλογα με την ηλικία των παι¬ 
διών που θα φιλοξενούν και το είδος των υπηρεσιών 
που θα παρέχουν σ'αυτά, διακρίνονται στις ακόλουθες 
κατηγορίες: 

α. Βρεφικός Σταθμός για βρέφη από 2 μηνών μέχρι 2,5 
χρονών, με ή χωρίς παροχή φαγητού (θα παρασκευάζε¬ 
ται οπωσδήποτε γάλα). 

β. Παιδικός Σταθμός για παιδιά από 2,5 χρονών μέχρι 
την ηλικία εγγραφής τους στην υποχρεωτική εκπαίδευ¬ 
ση, με ή χωρίς παροχή φαγητού. 

γ. Βρεφονηπιακός Σταθμός για βρέφη και παιδιά από 
2 μηνών μέχρι την ηλικία εγγραφής τους στην υποχρε¬ 
ωτική εκπαίδευση, με ή χωρίς παροχή φαγητού. Για τα 
βρέφη θα παρασκευάζεται οπωσδήποτε γάλα. 

δ. Μονάδα Απασχόλησης Βρεφών ή/και Παιδιών για 
λίγες ώρες (έως 4 ώρες), χωρίς παροχή φαγητού. 

Άρθρο 2 

Άδεια ίδρυσης και λειτουργίας 

Για τη λειτουργία κάθε Μονάδας Φ.Π.Α.Δ. είναι απα¬ 
ραίτητη η άδεια ίδρυσης και λειτουργίας. 

Α. Για την ίδρυση Μονάδας Φ.Π.Α.Δ. είναι αναγκαία η 
ύπαρξη καταλλήλου οικοπέδου για ανέγερση κτηρίου 
ή υφιστάμενου κτηρίου με την ανάλογη έκταση οικο¬ 
πέδου. 

1. Οι Μονάδες Φροντίδας Προσχολικής Αγωγής και Δι¬ 
απαιδαγώγησης ιδρύονται μέσα σε αστικές - ημιαστικές - 
αγροτικές περιοχές. Απαγορεύεται η εγκατάσταση των 
Μονάδων Φ.Π.Α.Δ. σε κτήρια, όταν τμήματα των κτηρίων 
αυτών χρησιμοποιούνται για άλλο σκοπό, έχοντας κοινή 
με την Μονάδα Φ.Π.Α.Δ. είσοδο ή έξοδο. 

2. Το οικόπεδο της Μονάδας Φ.Π.Α.Δ. θα πρέπει να 
είναι ομαλό με μικρές κλίσεις, να εκπληρώνει τους όρους 
χρήσης γης της ισχύουσας πολεοδομικής νομοθεσίας, 
να απέχει 300 τουλάχιστον μέτρα από την περίμετρο 
εγκεκριμένης βιομηχανικής ζώνης, θορυβώδη εργαστή¬ 
ρια και εν γένει ανθυγιεινές και οχληρές εγκαταστάσεις, 
όπως αυτές χαρακτηρίζονται από την κατά νόμο αρμό¬ 
δια Επιτροπή, σύμφωνα με τις ισχύουσες υγειονομικές 
διατάξεις και να εξυπηρετείται από τα δίκτυα παροχής 
πόσιμου νερού, ηλεκτρικού ρεύματος, τηλεφώνου, κα¬ 
θώς και από οδικό δίκτυο. 

Κατ'εξαίρεση μπορεί να ιδρυθεί Μονάδα Φ.Π.Α.Δ. σε 
χώρο μη ρυπαίνουσας βιομηχανίας/βιοτεχνίας, αποκλει¬ 
στικά για τα παιδιά των εργαζομένων σ'αυτή, με την προ¬ 
ϋπόθεση να μην υπάρχει σε απόσταση 300 τουλάχιστον 
μέτρων από αυτή, άλλη βιομηχανική ή βιοτεχνική εγκα¬ 
τάσταση ανθυγιεινή ή οχληρή, όπως ορίζεται πιο πάνω. 

Β. Η άδεια ίδρυσης και λειτουργίας χορηγείται από την 
αρμόδια Διεύθυνση ήΤμήματου οικείου Δήμου του τό¬ 
που εγκατάστασης της Μονάδας, μετά την υποβολή των 
παρακάτω δικαιολογητικών: 

1. Αίτηση του φυσικού ή νομικού προσώπου, που να 
αναγράφει τα στοιχεία του, (ή τα στοιχεία του κατά το 
νόμο υπεύθυνου του νομικού προσώπου), την επωνυμία, 
το είδος της Μονάδας (Βρεφικός, Παιδικός, ή Βρεφο¬ 
νηπιακός Σταθμός κ.λπ.), την έδρα, το μέγιστο αριθμό 
των βρεφών ή και νηπίων που θα εξυπηρετούνται και 
το συγκεκριμένο σκοπό της Μονάδας. 

2. Περιγραφή του διακριτικού τίτλου της Μονάδας. 

3. Για τα υφιστάμενα κτήρια: 

α. Σειρά των θεωρημένων από την αρμόδια πολεοδο¬ 
μία σχεδίων μελετών της σχετικής αδείας (έντυπα και αν 
αυτό είναι δυνατόν και ηλεκτρονικά). 

β. Υποβολή της σχετικής άδειας ανέγερσής τους, και 
της σχετικής άδειας διαρρυθμίσεων ή επισκευών ή τα¬ 
κτοποίησης, σε περίπτωση που απαιτούνται, καθώς και 
της βεβαίωσης νομιμότητας και δυνατότητάς τους να 
χρησιμοποιηθούν για τον σκοπό αυτό, με απαίτηση έκ¬ 


δοσης από το αρμόδιο γραφείο πολεοδομίας άδειας νέας 
χρήσης, σύμφωνα με τις εκάστοτε ισχύουσες διατάξεις. 

Όλες οι αναφερόμενες άδειες και βεβαιώσεις εκδί- 
δονται από την αρμόδια πολεοδομία, σύμφωνα με τις 
εκάστοτε ισχύουσες διατάξεις. 

4. Για τα νεοαναγειρόμενα κτήρια: 

α) Σχέδια μελετών της άδειας δόμησης (έντυπα και αν 
αυτό είναι δυνατόν και ηλεκτρονικά), θεωρημένα από 
την αρμόδια πολεοδομία. Τα υποβαλλόμενα σχέδια και 
μελέτες εκπονούνται και συντάσσονται σύμφωνα με 
τους εκάστοτε ισχύοντες κανονισμούς και διατάξεις. 

β) Υποβολή της έγκρισης δόμησης και της άδειας 
δόμησης, εκδιδόμενες από την αρμόδια πολεοδομία, 
σύμφωνα με τις εκάστοτε ισχύουσες διατάξεις. 

Τα ανωτέρω (α) και (β) υποβάλλονται και σε περίπτωση 
κατασκευής, προσθήκης ή επέκτασης σε υφιστάμενο 
κτήριο. 

5. Τεχνική έκθεση μηχανικού σε δύο αντίγραφα, που 
εκτός των άλλων να περιλαμβάνει: 

α) την περιγραφή της προσπελασιμότητας του οικο¬ 
πέδου, 

β) την κατάσταση των οδών προσπέλασης και το στά¬ 
διο προόδου εφαρμογής του εγκεκριμένου ρυμοτομικού 
σχεδίου, 

γ) τη δυνατότητα και την επάρκεια ύδρευσης, ηλεκτρο- 
δότησης, τηλεφωνικής σύνδεσης και αποχέτευσης, 

δ) πίνακα τελειωμάτων χώρων και περιγραφή του τρό¬ 
που κατασκευής του κτιρίου γενικότερα, 

ε) τον αριθμό των παιδιών (βρεφών ή νηπίων) κατά 
ηλικία, που θα εξυπηρετεί η Μονάδα Φ.Π.Α.Δ., πλήρη 
περιγραφή των τμημάτων της και της λειτουργίας τους, 
(π.χ. ωράριο λειτουργίας, παρεχόμενες υπηρεσίες όπως 
φαγητό κ.λπ.) 

Μετά την προέγκριση των σχεδίων από πλευράς 
λειτουργικότητας από την αρμόδια επιτροπή καταλλη¬ 
λότητας, αυτά υποβάλλονται στην αρμόδια Υπηρεσία 
Δόμησης ή Πολεοδομικό Γραφείο του οικείου Δήμου 
για την έκδοση της άδειας δόμησης. 

Μετά την έκδοση της άδειας δόμησης και όταν ολο¬ 
κληρωθεί η κατασκευή και ο εξοπλισμός του κτιρίου και 
του περιβάλλοντα χώρου και χορηγηθεί η βεβαίωση 
της Πυροσβεστικής Υπηρεσίας για τη Μονάδα Φ.Π.Α.Δ., 
πραγματοποιείται αυτοψία από την κατά νόμο αρμόδια 
επιτροπή καταλληλότητας του οικείου Δήμου, του τόπου 
εγκατάστασης της Μονάδας και στη συνέχεια υποβάλ¬ 
λεται στην αρμόδια Διεύθυνση ήΤμήματου οικείουΔή- 
μου, αντίγραφο της σχετικής αδείας, θεωρημένο από την 
αρμόδια πολεοδομία, για την βεβαιωμένη ολοκλήρωση 
των εργασιών. 

6. Ιδιωτικό συμφωνητικό μίσθωσης, σε περίπτωση που 
το κτίριο είναι νοικιασμένο. 

7. Εσωτερικό Κανονισμό Λειτουργίας της Μονάδας 
Φ.Π.Α.Δ. 

8. Υπεύθυνη δήλωση του ν. 1599/1986 του υπεύθυνου, 
στο όνομα του οποίου θα εκδοθεί η άδεια που θα δηλώ¬ 
νει ρητώς τη συμμόρφωσή του με τα αναφερόμενα στο 
παρόν άρθρο παρ. Α εδάφιο 2 καθώς και 

9. Υπεύθυνη δήλωση του ν. 1599/1986 του φυσικού 
προσώπου ή του νομίμου εκπροσώπου ή όλων των με¬ 
λών της Διοίκησης του νομικού προσώπου, στο όνομα 




Τεύχος ΒΊ 157/04.04.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


9915 


του οποίου θα εκδοθεί η άδεια, στην οποία θα αναφέ- 
ρεται ότι: 

α) δεν έχει καταδικαστεί αμετάκλητα σε οποιαδήποτε 
ποινή για κακούργημα ή για πλημμελήματα σχετικά με 
την επαγγελματική δραστηριότητα του ιδιοκτήτη Μο¬ 
νάδας ΦΠΑΔ, 

β) δεν έχει στερηθεί λόγω καταδίκης για οποιαδήποτε 
αξιόποινη πράξη των πολιτικών του δικαιωμάτων, 

γ) δεν διώκεται για κάποιο από τα παραπάνω αδική¬ 
ματα, 

δ) δεν έχει τεθεί υπό απαγόρευση ή δικαστική συμπα¬ 
ράσταση και 

ε) ότι θα προβεί στην πρόσληψη του προσωπικού που 
προβλέπεται στην παρούσα απόφαση, μετά την χορή¬ 
γηση της άδειας ίδρυσης και λειτουργίας. 

10. Πιστοποιητικό ποινικού μητρώου του προσώπου, 
στο όνομα του οποίου θα εκδοθεί η Άδεια ίδρυσης, και 
λειτουργίας που θα αναφέρει ότι δεν έχει καταδικασθεί 
αμετάκλητα σε οποιαδήποτε ποινή για κακούργημα ή 
για ένα από τα πλημμελήματα της κλοπής, υπεξαίρεσης, 
απάτης, εκβίασης, πλαστογράφησης, συκοφαντικής δυ- 
σφήμησης, παραχάραξης, σωματικής βλάβης και παρά¬ 
βασης των διατάξεων περί ναρκωτικών ή για έγκλημα 
που αναφέρεται στα ήθη και ότι δεν έχει στερηθεί λόγω 
καταδίκης για οποιαδήποτε αξιόποινη πράξη των πολι¬ 
τικών του δικαιωμάτων. 

11. Επικυρωμένο αντίγραφο του καταστατικού, σε πε¬ 
ρίπτωση που τη Μονάδα Φ.Π.Α.Δ. πρόκειται να ιδρύσει 
Εμπορική Εταιρεία.Τα δικαιολογητικάτων υποπαραγρά- 
φων 9 και 10 της παραγράφου Β του παρόντος άρθρου 
πρέπει να υποβληθούν για όλα τα μέλη της διοίκησης 
της Εταιρίας και οπωσδήποτε για τα μέλη της τυχόν συ- 
νισταμένης διοίκησης της Μονάδας Φ.Π.Α.Δ. 

12. Διπλότυπο είσπραξης 150,00 ευρώ υπέρ του οι¬ 
κείου Δήμου του τόπου εγκατάστασης της Μονάδας, 
που κατατίθεται ο φάκελος. Διπλότυπο είσπραξης ίδιου 
ύψους ποσού καταβάλλεται και στην περίπτωση ανα¬ 
θεώρησης που αφορά το ιδιοκτησιακό καθεστώς της 
Μονάδας Φ.Π.Α.Δ. 

Όλα τα παραπάνω δικαιολογητικά υποβάλλονται στην 
αρμόδια Διεύθυνση ή Τμήμα του οικείου Δήμου (τα σχέ¬ 
δια υποβάλλονται σε δύο αντίγραφα). 

Γ. Εκδίδεται η άδεια ίδρυσης και λειτουργίας με απόφα¬ 
ση του Δημάρχου, λαμβάνοντας υπόψη τη γνωμοδότηση 
της κατά νόμο αρμόδιας Επιτροπής Καταλληλότητας, ότι 
η Μονάδα πληροί τους όρους και τις προϋποθέσεις της 
παρούσας απόφασης. Στην επιτροπή αυτή συμμετέχει 
εκπρόσωπος του συλλογικού οργάνου των ιδιοκτητών 
Μονάδων Φ.Π.Α.Δ., εφόσον υπάρχει. 

Άρθρο 3 

Αναθεώρηση της άδειας ίδρυσης και λειτουργίας 

Α. Αναθεώρηση της άδειας ίδρυσης και λειτουργίας 
είναι απαραίτητη όταν μεταβάλλεται ένα από τα παρα¬ 
κάτω στοιχεία: 

α. Ο αριθμός των βρεφών-νηπίων που μπορεί να φι¬ 
λοξενεί η Μονάδα Φ.Π.Α.Δ. 

β. Η κτιριακή υποδομή της Μονάδας Φ.Π.Α.Δ. (Διαρ¬ 
ρυθμίσεις, προσθήκες κ.λπ.). 

γ.Το καθεστώς ιδιοκτησίας της Μονάδας Φ.Π.Α.Δ. 


δ. Η διεύρυνση /επέκταση ωραρίου λειτουργίας της 
Μονάδας Φ.Π.Α.Δ. 

ε. Ο εσωτερικός κανονισμός λειτουργίας της Μονάδας 
Φ.Π.Α.Δ. 

Στην περίπτωση μεταβολής των στοιχείων α και/ή β εί¬ 
ναι απαραίτητη η εκ των προτέρων αυτοψία των χώρων 
από την επιτροπή καταλληλότητας του οικείου Δήμου, 
προκειμένου να διαπιστωθεί εάν οι τροποποιήσεις είναι 
σύμφωνες με τις ισχύουσες διατάξεις, που διέπουν τη 
λειτουργία της Μονάδας. 

Σε περίπτωση μεταβολής ενός εκ των στοιχείων γ, δ 
και/ή ε η Μονάδα Φ.Π.Α.Δ. ενημερώνει εγγράφως την 
αρμόδια αδειοδοτούσα αρχή, για να εκδώσει αναθε¬ 
ωρημένη άδεια ως προς τα τροποποιούμενα στοιχεία, 
χωρίς ωστόσο να απαιτείται κάποια άλλη περαιτέρω 
διαδικασία. 

Β. Σε περίπτωση συστέγασης Μονάδας Φ.Π.Α.Δ. με 
νηπιαγωγείο του ίδιου ιδιοκτήτη, αυτή θα γνωστοποιεί¬ 
ται με υπεύθυνη δήλωση στην αρμόδια αδειοδοτούσα 
αρχή με τις παρακάτω προϋποθέσεις: 

α) ο αριθμός των παιδιών και στις δύο δομές να μην 
υπερβαίνει τον αριθμό της δυναμικότητας της αρχικής 
άδειας της Μονάδας και 

β) οι εναπομείναντες χώροι της Μονάδας να καλύ¬ 
πτουν τις ανάγκες αυτής, σύμφωνα με τις διατάξεις της 
παρούσας. 

Άρθρο 4 

Δυναμικότητα Μονάδας Φ.Π.Α.Δ. 

1. Για την εύρυθμη και βιώσιμη λειτουργία μιας Μονά¬ 
δας Φ.Π.Α.Δ. ο αριθμός των φιλοξενουμένων παιδιών δεν 
πρέπει να είναι μικρότερος από: 

α. 10 βρέφη σε περίπτωση Βρεφικού Σταθμού, 
β. 15 νήπια σε περίπτωση Παιδικού Σταθμού, 
γ. 6 βρέφη και 15 νήπια σε περίπτωση Βρεφονηπιακού 
Σταθμού. 

δ. 6 βρέφη και/ή 15 νήπια σε περίπτωση Μονάδας 
Απασχόλησης Βρεφών και/ή Νηπίων. 

2. Στη Μονάδα Φ.Π.Α.Δ. δύνανται να εγγράφονται 
παιδιά και καθ' υπέρβαση της δυναμικότητας της μέχρι 
ποσοστό 10% επ' αυτής. 

Άρθρο 5 

Κτιριολογικό Πρόγραμμα - 

Μετρικά στοιχεία Μονάδων Φ.Π.Α.Δ. - 

Τεχνικές και Λειτουργικές Προδιαγραφές 

1. Οι Μονάδες Φ.Π.Α.Δ. υπάγονται στις διατάξεις: 
•Του Κτιριοδομικού Κανονισμού στην κατηγορία χρή¬ 
σης «Υγεία και Κοινωνική Πρόνοια». 

•Του Κανονισμού Πυροπροστασίας Κτιρίων, σύμφω¬ 
να με τις εκάστοτε ισχύουσες διατάξεις που αφορούν 
την κατηγορία χρήσης κτιρίων Υγείας και Κοινωνικής 
Πρόνοιας. 

2. Οι χώροι και οι καθαρές επιφάνειες, που απαιτούνται 
για τη λειτουργία Μονάδας Φ.Π.Α.Δ. παρατίθενται στους 
Πίνακες I, II, III και IV που ακολουθούν και που περιλαμ¬ 
βάνουν αντίστοιχα τα κτιριολογικά προγράμματα: 

α. Βρεφικού Σταθμού, δυναμικότητας 10 βρεφών, 
β. Παιδικού Σταθμού, δυναμικότητας 15 νηπίων, 
γ. Βρεφονηπιακού Σταθμού δυναμικότητας 6 βρεφών 
και 15 νηπίων και 

δ. Μονάδα Απασχόλησης Βρεφών και Νηπίων, δυναμικότητας 6 βρεφών και 15 νηπίων. 
Οι επιφάνειες των χώρων είναι οι ελάχιστες καθαρές επιτρεπόμενες. 


ΠΙΝΑΚΑΣ I: 

ΒΡΕΦΙΚΟΣ ΣΤΑΘΜΟΣ 10 ΒΡΕΦΩΝ 

ΧΩΡΟΙ 

ΚΑΘΑΡΗ 
ΕΠΙΦΑΝΕΙΑ 
ΤΕΤΡΑΓΩΝΙΚΑ 
ΜΕΤΡΑ (τ.μ.) 

ΕΛΑΧΙΣΤΕΣ 
ΔΙΑΣΤΑΣΕΙΣ 
ΜΕΤΡΑ (Μ) 

ΠΑΡΑΤΗΡΗΣΕΙΣ 

Α. ΥΠΟΔΟΧΗ - ΔΙΟΙΚΗΣΗ 

1 Είσοδος-Αναμονή 
(καροτσάκια) 

12,00 

2,40 


2. Γραφείο Δ/νσης 

7,00 

2,40 


3. Γραφείο πολλαπλών 
χρήσεων 

9,00 

2,40 

Απαιτείται για ΒΣ με > 20 βρέφη. 

4. Χώρος προσωπικού 

7,00 

2,20 

Απαιτείται για ΒΣ με > 6-7 άτομα προσωπικό. 

5. Μόνωση 

6,00 

1,80 

Απαιτείται για Β.Σ > 25 βρέφη. 

6. λΥΟ/ϋδ προσωπικού - 
κοινού 

6,00 

- 


7. Ιδιαίτερος χώρος για 
καροτσάκια 

3,00 

- 

Απαιτείται για Β.Σ >25 βρέφη. 


Β. ΧΩΡΟΙ ΒΡΕΦΩΝ 

1. ΑίθουσαΎπνου Βρεφώ 

2,50 τ.μ./βρέφος 

3,00 

Ελαχ. επιφάνεια αίθουσας 15,00 τ.μ. 

2. Αίθουσα Απασχόλησης 
Βρεφών 

1,20 τ.μ./βρέφος 

3,00 

Ελαχ. επιφάνεια αίθουσας 15,00τ.μ. 

3. Χώρος Αλλαγών- 
Λουτρού-Βρεφών 

2,50 τ.μ. /θέση 
αλλαγής 

1,50 

1 θέση αλλαγής αντιστοιχεί σε 6 βρέφη 

Ελαχ. επιφάνεια χώρου (2/θέσεων) 5,00 τ.μ. 

4. Χοίρος παρασκευής 
γάλακτος 

4,00 

1,50 



Γ. ΒΟΗΘΗΤΙΚΕΣ ΥΠΗΡΕΣΙΕΣ 

1. Κουζίνα 

8,00 

2,20 

Ελαχ. επιφάνεια όταν δεν παρασκευάζεται φαγητό. 

2. Αποθήκη Τροφίμων 

3,00 

- 

Απαιτείται όταν παρασκευάζεται φαγητό. 

3. Πλυντήριο 
(σιδερωτήριο) 

7,00 

2,00 


4. Ακάθαρτα και είδη 
καθαριότητας 

3,00 

- 

Άμεση βοηθητική έξοδος. 

5. Γενική αποθήκη 

5,00 

- 


6. Λεβητοστάσιο 

- 

- 

Ανάλογα με το σύστημα θέρμανσης. 


ΕΠΙΣΗΜΑΝΣΕΙΣ: 

1. Είσοδος - Αναμονή: Περιλαμβάνει χώρο για τα καρο- 
τσάκια όταν ο Βρεφικός Σταθμός (Β.Σ.) έχει λιγότερα από 
25 βρέφη, ή όταν έχει αυτοκίνητα για την μεταφορά των 
παιδιών. Ιδιαίτερος χώρος για καροτσάκια (χώρος Α7) 
απαιτείται μόνο όταν ο Β.Σ. εξυπηρετεί περισσότερα από 
25 βρέφη και δεν έχει αυτοκίνητα για τη μεταφορά. 

2. Γραφείο Πολλαπλών Χρήσεων: Χρησιμοποιείται σαν 
εξεταστήριο από τον γιατρό ή σαν χώρος συνάντησης 
του ειδικού προσωπικού με τους γονείς. 

3. Χώρος Προσωπικού: Απαιτείται όταν στον Β.Σ. ερ¬ 
γάζονται περισσότερα από 6-7 άτομα προσωπικό. Περι¬ 
λαμβάνει πάγκο για παρασκευή ροφήματος. 

4. Μόνωση: Χώρος που παραμένει κάποιο παιδί όταν 
αρρωστήσει ξαφνικά μέχρι να το παραλάβουν οι γονείς 
του. Πρέπει να επιβλέπεται άνετα από το προσωπικό για 
την ασφάλεια και την υποστήριξη του παιδιού και να είναι 
σχεδιασμένο με τρόπο που να μην φοβίζει ή να κάνει το 
παιδί να αισθάνεται απομονωμένο. 

5. Χώροι Υγιεινής Προσωπικού - Κοινού: Περιλαμβάνει 
ένα \Λ/(I με νιπτήρα/8 άτομα προσωπικού, ένα 05/12 άτο¬ 


μα και αποδυτήρια (ΙοςΚθΓ) για κάθε εργαζόμενο. Όταν 
ο Β.Σ. εξυπηρετεί περισσότερα από 50 βρέφη απαιτείται 
ιδιαίτερος χώρος υγιεινής (\Ν€ με νιπτήρα) για το κοινό. 
Οι χώροι υγιεινής που περιλαμβάνουν πάνω από δύο \Ν^ 
με νιπτήρες, δύναται να αναπτυχθούν και σε παραπάνω 
του ενός σημείου ή στάθμες του Β.Σ. 

6. ΑίθουσαΎπνου Βρεφών: Περιλαμβάνει κρεβατάκια 
ύπνου, ράφια ή ερμάρια για προσωπικά είδη των παιδιών 
και χώρο για παιχνίδι στο πάτωμα. Κάθε αίθουσα σχεδι¬ 
άζεται για 10-12 το πολύ βρέφη. 

7. Αίθουσα Απασχόλησης Βρεφών: Χρησιμοποιείται 
από τα μεγαλύτερα βρέφη και περιλαμβάνει πάρκα, 
καθισματάκια, τραπεζάκια και ράφια. Ο χώρος μπορεί 
να χρησιμοποιείται και σαν τραπεζαρία. Κάθε αίθουσα 
σχεδιάζεται για 12-14 το πολύ βρέφη. Μια αίθουσα απα¬ 
σχόλησης βρεφών μπορεί να εξυπηρετεί τα μεγαλύτερα 
βρέφη από δυο αίθουσες ύπνου. 

8. Χώρος Αλλαγών-Λουτρού Βρεφών: Ο χώρος αυτός 
έχει άμεση σχέση με τις αίθουσες ύπνου και διημέρευ- 
σης βρεφών γι' αυτό και πρέπει να έχει οπτική επαφή 
με αυτές, ώστε να επιβλέπονται τα άλλα παιδιά κατά τη 

διάρκεια της αλλαγής. Περιλαμβάνει μεγάλους νιπτήρες 
ή παιδικά λουτρά, πάγκους για άλλαγμα και ερμάρια για 
τη φύλαξη ρουχισμού και να υπάρχει πρόβλεψη για την 
εύκολη αποκομιδή απορριμμάτων, όχι όμως μέσω των 
χώρων παραμονής και σίτισης των παιδιών. 

9. Χώρος Παρασκευής Γάλακτος: Πρέπει να βρίσκεται 
κοντά στους χώρους των βρεφών. Περιλαμβάνει πάγκο 
με νεροχύτη, ηλεκτρικές εστίες, ηλεκτρικό ψυγείο και 
ντουλάπια. Μπορεί να συνδυαστεί με την κουζίνα στον 
ίδιο χώρο σε διακεκριμένη όμως περιοχή χρήσης και με 
ανάλογη αύξηση της επιφάνειάς της. 

10. Κουζίνα: Το εμβαδόν που αναφέρεται, αντιστοιχεί 
στην περίπτωση ελάχιστης εγκατάστασης για φύλαξη 
και ζέσταμα φαγητού που παίρνουν τα παιδιά από το 
σπίτι τους. Περιλαμβάνει πάγκο με νεροχύτη, ηλεκτρικές 
εστίες, ηλεκτρικό ψυγείο και ερμάρια. Στην περίπτωση 
που παρασκευάζεται φαγητό στον Β.Σ., η κουζίνα πρέπει 
να είναι αναλογών διαστάσεων, να διαθέτει ανάλογη με 
τον αριθμό των μερίδων ηλεκτρική εστία, ένα τουλάχι¬ 
στον ηλεκτρικό φούρνο, διπλές βαθιές λεκάνες πλύσης 


μαγειρικών σκευών από λείο αδιαπότιστο υλικό, ηλε¬ 
κτρικό ψυγείο, πάγκους προετοιμασίας και ερμάρια. 
Δύναται να διαθέτει και ηλεκτρικό πλυντήριο πιάτων. 
Οι χώροι της κουζίνας πρέπει να εξαερίζονται καλά με 
κατάλληλο σύστημα εξαερισμού και να υπάρχει χώρος 
συγκέντρωσης απορριμμάτων και δυνατότητα άμεσης 
αποκομιδής τους. 

11. Αποθήκη Τροφίμων: Περιέχει ράφια και ερμάρια 
για την φύλαξη των τροφίμων. Μπορεί να συνδυαστεί 
με τον χώρο της κουζίνας με ανάλογη αύξηση της επι- 
φάνειάς της. Πρέπει να είναι χώρος καλά αεριζόμενος 
χωρίς υγρασία. 

12. Πλυντήριο-σιδερωτήριο: Περιλαμβάνει ηλεκτρικό 
πλυντήριο ρούχων, ηλεκτρικό στεγνωτήριο (προαιρετι¬ 
κό), νεροχύτη, ηλεκτρικό σιδερωτήριο (προαιρετικό) και 
ράφια-ερμάρια. Οι χώροι Πλυντήριο (σιδερωτήριο) και 
ακάθαρτα-είδη καθαριότητας μπορούν να αποτελούν 
ενιαίο χώρο. Για Β.Σ με λιγότερα από 25 βρέφη, ο ελάχι¬ 
στος χώρος που απαιτείται είναι 6 τ.μ. 


ΠΙΝΑΚΑΣ II. 

ΠΑΙΔΙΚΟΣ ΣΤΑΘΜΟΣ: 15 ΝΗΠΙΩΝ 

ΧΩΡΟΙ 

ΚΑΘΑΡΗ 
ΕΠΙΦΑΝΕΙΑ 
ΤΕΤΡΑΓΩΝΙΚΑ 
ΜΕΤΡΑ (τ.μ.) 

ΕΛΑΧΙΣΤΕΣ 
ΔΙΑΣΤΑΣΕΙΣ 
ΜΕΤΡΑ(Μ) 

ΠΑΡΑΤΗΡΗΣΕΙΣ 

Α. ΥΠΟΔΟΧΗ - ΔΙΟΙΚΗΣΗ 

1. Είσοδος-Αναμονή 

12,00 

2,40 


2. Γραφείο Δ/νσης 

7,00 

2,40 


3. Γραφείο πολλαπλών χρήσεων 

9,00 

2,40 

Απαιτείται για ΠΣ με > 30 νήπια. 

4. Χώρος προσωπικού 

7,00 

2,20 

Απαιτείται για ΠΣ με > 6-7 άτομα 
προσωπικό. 

5. Μόνοιση 

6,00 

1,80 

Απαιτείται για Π.Σ με >35 νήπια. 

6. λνώ/ϋδ προσωπικού - κοινού 

6,00 

- 



Β. ΧΩΡΟΙ ΝΗΠΙΩΝ 

1. Αίθουσα Απασχόλησης 
Νηπίων 

1,80 τ.μ./ νήπιο 

2,00 τ.μ./νήπιο 

3,60 

3,60 

Ελαχ. επιφάνεια αίθουσας ή όμοροιν χώροιν 
25,00 τ.μ. 

όταν χρησιμοποιείται και σαν τραπεζαρία 

2. Αίθουσα Ύπνου Νηπίων 

1,70 τ.μ /θέση ύπνου 

3,00 

1 θέση ύπνου / 4-5 νήπια. 

Ελαχ. επιφάνεια αίθουσας 9,00 τ.μ. 

3. Τραπεζαρία 

1,40τ.μ. / νήπιο 

3,00 

Χώρος προαιρετικός ελαχ. επιφάνεια 
αίθουσας 15,00 τ.μ. 

4. Χώρος Ψ Ο/Λουτρού Νηπίων 

12,00 

- 



Γ. ΒΟΗΘΗΤΙΚΕΣ ΥΠΗΡΕΣΙΕΣ 

1. Κουζίνα 

8,00 

2,20 

Ελαχ. επιφ. όταν δεν παρασκευάζεται 
φαγητό. 

2. Αποθήκη Τροφίμων 

3,00 

- 

Απαιτείται όταν παρασκευάζεται 
φαγητό. 

3. Πλυντήριο (σιδεροκήριο) 

7,00 

2,20 


4. Ακάθαρτα και είδη 
καθαριότητας 

3,00 

- 

Άμεση βοηθητική έξοδος. 

5. Γενική αποθήκη 

5,00 

- 


6. Λεβητοστάσιο 

- 

- 

Ανάλογα με σύστημα θέρμανσης. 


ΕΠΙΣΗΜΑΝΣΕΙΣ: 

1. Γραφείο Πολλαπλών Χρήσεων: Χρησιμοποιείται σαν 
εξεταστήριο από τον γιατρό ή σαν χώρος συνάντησης 
του ειδικού προσωπικού με τους γονείς. 


2. Χώρος Προσωπικού: Απαιτείται όταν στον Π.Σ. ερ 
γάζονται περισσότερα από 6-7 άτομα προσωπικό. Περί 
λαμβάνει πάγκο για παρασκευή ροφήματος. 

3. Μόνωση: Χώρος που παραμένει κάποιο παιδί όταν 
αρρωστήσει ξαφνικά μέχρι να το παραλάβουν οι γονείς 
του. Πρέπει να επιβλέπεται άνετα από το προσωπικό για 
την ασφάλεια και την υποστήριξη του παιδιού και να 
είναι σχεδιασμένο με τρόπο που να μην φοβίζει ή κάνει 
το παιδί να αισθάνεται απομονωμένο. 

4. Χώροι Υγιεινής Προσωπικού - Κοινού: Περιλαμβάνει 
ένα \Ν€ με νιπτήρα /8 άτομα προσωπικού, ένα Ό5/12 
άτομα και αποδυτήρια (ΕοςΚοή για κάθε εργαζόμενο. 
Όταν ο Π.Σ. εξυπηρετεί περισσότερα από 50 νήπια απαι¬ 
τείται ιδιαίτερος χώρος υγιεινής {\Ν^ με νιπτήρα) για το 
κοινό. Οι χώροι υγιεινής που περιλαμβάνουν πάνω από 
δύο \Λ/Ό με νιπτήρες, δύναται να αναπτυχθούν και σε 
παραπάνω του ενός σημείου ή στάθμες του Β.Σ. 

5. Αίθουσα Απασχόλησης Νηπίων: Περιλαμβάνει τρα¬ 
πεζάκια, καθισματάκια, και ράφια-ερμάρια για παιχνί- 
δια-υλικά. Ο χώρος μπορεί να χρησιμοποιείται και σαν 
τραπεζαρία εφόσον δεν υπάρχει ιδιαίτερος χώρος για τη 
λειτουργία αυτή. Όταν ο Π.Σ. έχει περισσότερες από μια 
αίθουσες απασχόλησης νηπίων καλό είναι να υπάρχει η 
δυνατότητα να ενοποιούνται ανά δύο. 

6. ΑίθουσαΎπνου Νηπίων: Περιλαμβάνει κρεβατάκια 
και ράφια ή ερμάρια ή κρεμάστρες με τη δυνατότητα 
άλλων παιδαγωγικών δραστηριοτήτων. 

7. Χώρος \Λ/Ό /Λουτρού Νηπίων: Πρέπει να βρίσκεται 
κοντά στις αίθουσες των νηπίων που εξυπηρετεί με τις 
οποίες και αποτελεί ενότητα (χώροι Β1, Β2, Β3). Περιλαμ¬ 
βάνει παιδικά είδη υγιεινής: ένα \Λ/Ό ανά 10 νήπια, ένα 
νιπτήρα ανά 6 νήπια και ένα Ό5 ή παιδικό λουτρό ανά 
20-25 νήπια. Σε Π.Σ. με περισσότερες από δύο αίθουσες 
απασχόλησης νηπίων, οι χώροι ΙΜΤλουτρού μπορούν να 
ομαδοποιούνται ώστε να είναι κοινοί το πολύ για δύο 
αίθουσες. 

8. Τραπεζαρία: Όταν υπάρχει ιδιαίτερος χώρος φαγη¬ 
τού, αυτός θα πρέπει να περιλαμβάνει τραπεζάκια και 


καθισματάκια. Θα πρέπει να έχει καλή σύνδεση με την 
κουζίνα και αν είναι δυνατόν να μπορεί να ενοποιείται 
με την αίθουσα των νηπίων που εξυπηρετεί. Η τραπε¬ 
ζαρία μπορεί να εξυπηρετεί δύο αίθουσες νηπίων, το 
σερβίρισμα του φαγητού όμως σ' αυτή την περίπτωση 
θα γίνεται τμηματικά. 

9. Κουζίνα: Το εμβαδόν που αναφέρεται αντιστοιχεί 
στην περίπτωση ελάχιστης εγκατάστασης που απαιτείται 
για φύλαξη και ζέσταμα φαγητού που παίρνουν στον 
Π.Σ. τα παιδιά από το σπίτι τους. Περιλαμβάνει πάγκο με 
νεροχύτη, ηλεκτρικές εστίες, ηλεκτρικό ψυγείο και ερμά¬ 
ρια. Στην περίπτωση που παρασκευάζεται φαγητό στον 
Π.Σ., η κουζίνα πρέπει να είναι αναλογών διαστάσεων, να 
διαθέτει ανάλογη με τον αριθμό των μερίδων ηλεκτρική 
εστία, ένα τουλάχιστον ηλεκτρικό φούρνο, διπλές βαθιές 
λεκάνες πλύσης μαγειρικών σκευών από λείο αδιαπότι¬ 
στο υλικό, ηλεκτρικό ψυγείο, πάγκους προετοιμασίας και 
ερμάρια. Δύνανται να διαθέτει και ηλεκτρικό πλυντήριο 
πιάτων. Οι χώροι της κουζίνας θα πρέπει να εξαερίζονται 
καλά με κατάλληλο σύστημα εξαερισμού και να υπάρχει 
χώρος συγκέντρωσης απορριμμάτων και δυνατότητα 
άμεσης αποκομιδής τους. 

10. Αποθήκη Τροφίμων: Περιέχει ράφια και ερμάρια 
για την φύλαξη των τροφίμων. Μπορεί να συνδυαστεί 
με τον χώρο της κουζίνας με ανάλογη αύξηση της επι- 
φάνειάς της. Πρέπει να είναι χώρος καλά αεριζόμενος 
χωρίς υγρασία. 

11. Πλυντήριο-σιδερωτήριο: Περιλαμβάνει ηλεκτρικό 
πλυντήριο ρούχων, ηλεκτρικό στεγνωτήριο (προαιρετι¬ 
κό), νεροχύτη, ηλεκτρικό σιδερωτήριο (προαιρετικό) και 
ράφια-ερμάρια. Οι χώροι πλυντήριο (σιδερωτήριο) και 
ακάθαρτα-είδη καθαριότητας μπορούν να αποτελούν 
ενιαίο χώρο. Για Π.Σ <35 νήπια ο ελάχιστος χώρος που 
απαιτείται είναι 6 τ.μ. 


ΠΙΝΑΚΑΣ III. 

ΒΡΕΦΟΝΗΠΙΑΚΟΣ ΣΤΑΘΜΟΣ: 6 ΒΡΕΦΩΝ - 15 ΝΗΠΙΩΝ 

ΧΩΡΟΙ 

ΚΑΘΑΡΗ 
ΕΠΙΦΑΝΕΙΑ 
ΤΕΤΡΑΓΩΝΙΚΑ 
ΜΕΤΡΑ (τ.μ.) 

ΕΛΑΧΙΣΤΕΣ 
ΔΙΑΣΤΑΣΕΙΣ 
ΜΕΤΡΑ(Μ) 

ΠΑΡΑΤΗΡΗΣΕΙΣ 

Α. ΥΠΟΔΟΧΗ - ΔΙΟΙΚΗΣΗ 

1 Είσοδος-Αναμονή 
(καροτσάκια) 

12,00 

2,40 


2. Γραφείο Δ/νσης 

7,00 

2,40 


3. Γραφείο πολλαπλών 
χρήσεων 

9,00 

2,40 

Απαιτείται για ΒΝΣ με > 30 παιδιά.* 

4. Χώρος προσωπικού 

7,00 

2,20 

Απαιτείται για ΒΝΣ με > 6-7 άτομα 
προσωπικό. 

5. Μόνωση 

6,00 

1,80 

Απαιτείται για ΒΝΣ με >35 παιδιά . 

6. \¥(3/Όδ προσωπικού - 
κοινού 

6,00 

- 


7. Ιδιαίτερος χώρος για 
καροτσάκια 

3,00 

- 

Απαιτείται για Β.Σ >25 βρέφη. 

ΒΙ. ΧΩΡΟΙ ΒΡΕΦΩΝ 

1. ΑίθουσαΎπνου Βρεφοιν 

2,50τ.μ./βρέφος 

3,00 

Ελαχ. επιφάνεια αίθουσας 15,00τ.μ.. 

2. Αίθουσα Απασχόλησης 
Βρεφών 

1,20τ.μ./ βρέφος 

3,00 

Ελαχ. επιφάνεια αίθουσας 15,00τ.μ.. 

3. Χώρος Αλλαγών-Λουτρού- 
Βρεφών 

2,50τ.μ./θέση αλλαγής 

1,50 

1 θέση αλλαγής αντιστοιχεί σε 6 βρέφη 
Ελαχ. επιφάνεια χώρου (2/θέσεων) 5,00τ.μ. 

4. Χώρος παρασκευής 
γάλακτος 

4,00 

1,50 


Β2. ΧΩΡΟΙ ΝΗΠΙΩΝ 

1. Αίθουσα Απασχόλησης 
Νηπίων 

1,80τ.μ./ νήπιο 

2,00τ.μ./ νήπιο 

3,60 

3,60 

Ελαχ. επιφάνεια αίθουσας ή όμορων χώρων 
25,00τ.μ. 

όταν χρησιμοποιείται και σαν τραπεζαρία 

2. ΑίθουσαΎπνου Νηπίων 

1,70τ.μ./ θέση ύπνου 

3,00 

Μία θέση ύπνου / 4-5 νήπια 

Ελαχ.. επιφάνεια αίθ. 9,00τ.μ.. 

3. Τραπεζαρία 

1,40τ.μ./ Νήπιο 

3,00 

Χώρος προαιρετικός. Ελαχ. επιφάνεια 
αίθουσας 15,00τ.μ. 

4. Χώρος ΨΘ/Λουτρού 
Νηπίων 

12,00 

- 

- 


Γ. ΒΟΗΘΗΤΙΚΕΣ ΥΠΗΡΕΣΙΕΣ 

1. Κουζίνα 

8,00 

2,20 

Ελαχ. επιφάνεια όταν δεν παρασκευάζεται 
φαγητό. 

2. Αποθήκη Τροφίμων 

3,00 

- 

Απαιτείται όταν παρασκευάζεται φαγητό. 

3. Πλυντήριο (σιδερωτήριο) 

7,00 

2,20 


4. Ακάθαρτα και είδη 
καθαριότητας 

3,00 

- 

Άμεση βοηθητική έξοδος. 

5. Γενική αποθήκη 

5,00 

- 


6. Λεβητοστάσιο 

- 

- 

Ανάλογα με σύστημα θέρμανσης. 


*παιδιά: βρέφη και νήπια μαζί 


ΕΠΙΣΗΜΑΝΣΕΙΣ: 

1. Είσοδος - Αναμονή: Περιλαμβάνει χώρο για τα κα- 
ροτσάκια όταν ο Βρεφονηπιακός Σταθμός (ΒΝΣ) έχει 
λιγότερα από 25 βρέφη, ή όταν έχει αυτοκίνητα για την 
μεταφορά των παιδιών. 

Ιδιαίτερος χώρος για καροτσάκια (χώρος Α7) απαιτεί¬ 
ται μόνο όταν ο σταθμός φιλοξενεί περισσότερα από 25 
βρέφη και δεν έχει αυτοκίνητα για τη μεταφορά τους. 

2. Γραφείο Πολλαπλών Χρήσεων: Χρησιμοποιείται σαν 
εξεταστήριο από τον γιατρό ή σαν χώρος συνάντησης 
του ειδικού προσωπικού με τους γονείς. 

3. Χώρος Προσωπικού: Απαιτείται όταν στον ΒΝΣ ερ¬ 
γάζονται περισσότερα από 6-7 άτομα προσωπικό. Περι¬ 
λαμβάνει πάγκο για παρασκευή ροφήματος. 

4. Μόνωση: Χώρος που παραμένει κάποιο παιδί όταν 
αρρωστήσει ξαφνικά μέχρι να το παραλάβουν οι γονείς 
του. Πρέπει να επιβλέπεται άνετα από το προσωπικό για 
την ασφάλεια και την υποστήριξη του παιδιού και να 
είναι σχεδιασμένο με τρόπο που να μην φοβίζει ή κάνει 
το παιδί να αισθάνεται απομονωμένο. 

5. Χώροι Υγιεινής Προσωπικού - Κοινού: Περιλαμβάνει 
ένα \Ν^ με νιπτήρα /8 άτομα προσωπικού, ένα Ό5/12 
άτομα και αποδυτήρια (ΕοεΚθή για κάθε εργαζόμενο. 
Όταν ο ΒΝΣ εξυπηρετεί περισσότερα από 50 παιδιά απαι¬ 
τείται ιδιαίτερος χώρος υγιεινής {\Ν^ με νιπτήρα) για το 
κοινό. Οι χώροι υγιεινής που περιλαμβάνουν πάνω από 
δύο \Ν€ με νιπτήρες, δύναται να αναπτυχθούν και σε 
παραπάνω του ενός σημείου ή στάθμες του Β.Σ. 

6. ΑίθουσαΎπνου Βρεφών: Περιλαμβάνει κρεβατάκια 
ύπνου, ράφια ή ερμάρια για προσωπικά είδη των παιδιών 


και χώρο για παιχνίδι στο πάτωμα. Κάθε αίθουσα σχεδι¬ 
άζεται για 10-12 το πολύ βρέφη. 

7. Αίθουσα Απασχόλησης Βρεφών: Χρησιμοποιείται 
από τα μεγαλύτερα βρέφη και περιλαμβάνει πάρκα, 
καθισματάκια, τραπεζάκια και ράφια. Ο χώρος μπορεί 
να χρησιμοποιείται και σαν τραπεζαρία. Κάθε αίθουσα 
σχεδιάζεται για 12-14 το πολύ βρέφη. Μια αίθουσα απα¬ 
σχόλησης βρεφών μπορεί να εξυπηρετείτο μεγαλύτερα 
βρέφη από δυο αίθουσες ύπνου. 

8. Χώρος Αλλαγών-Λουτρού Βρεφών: Ο χώρος αυτός 
έχει άμεση σχέση με τις αίθουσες ύπνου και διημέρευ- 
σης βρεφών γι' αυτό και πρέπει να έχει οπτική επαφή 
με αυτές, ώστε να επιβλέπονται τα άλλα παιδιά κατά τη 
διάρκεια της αλλαγής. Περιλαμβάνει μεγάλους νιπτήρες 
ή παιδικά λουτρά, πάγκους για άλλαγμα και ερμάρια για 
τη φύλαξη ρουχισμού. Θα πρέπει να υπάρχει πρόβλε¬ 
ψη για την εύκολη αποκομιδή απορριμμάτων, όχι όμως 
μέσω των χώρων παραμονής και σίτισης των παιδιών. 

9. Χώρος Παρασκευής Γάλακτος: Πρέπει να βρίσκεται 
κοντά στους χώρους των βρεφών. Περιλαμβάνει πάγκο 
με νεροχύτη, ηλεκτρικές εστίες, ηλεκτρικό ψυγείο και 
ντουλάπια. Μπορεί να συνδυαστεί με την κουζίνα στον 
ίδιο χώρο σε διακεκριμένη όμως περιοχή χρήσης και με 
ανάλογη αύξηση της επιφάνειάς της. 

10. Αίθουσα Απασχόλησης Νηπίων: Περιλαμβάνει 
τραπεζάκια, καθισματάκια και ράφια-ερμάρια για παι- 
χνίδια-υλικά. Ο χώρος μπορεί να χρησιμοποιείται και σαν 
τραπεζαρία εφόσον δεν υπάρχει ιδιαίτερος χώρος για τη 
λειτουργία αυτή. Όταν ο ΒΝΣ έχει περισσότερες από μία 
αίθουσες απασχόλησης νηπίων καλό είναι να υπάρχει η 
δυνατότητα να ενοποιούνται ανά δύο. 

11. Αίθουσα Ύπνου Νηπίων: Περιλαμβάνει κρεβατάκια 
και ράφια ή ερμάρια ή κρεμάστρες με τη δυνατότητα 
άλλων παιδαγωγικών δραστηριοτήτων. 

12. Χώρος \Ν€ / Λουτρού Νηπίων: Πρέπει να βρίσκεται 
κοντά στις αίθουσες των νηπίων που φιλοξενεί με τις 
οποίες και αποτελεί ενότητα (χώροι Β2.1, Β2.2, Β2.3). Πε¬ 
ριλαμβάνει παιδικά είδη υγιεινής: ένα \Λ/(I ανά 10 νήπια, 
ένα νιπτήρα ανά 6 νήπια και ένα Ό5 ή παιδικό λουτρό ανά 
20-25 νήπια. Σε ΒΝΣ με περισσότερες από δύο αίθουσες 
απασχόλησης νηπίων, οι χώροι ΙΜΙ-λουτρού μπορούν να 
ομαδοποιούνται ώστε να είναι κοινοί το πολύ για δύο 
αίθουσες. 

13. Τραπεζαρία: Όταν υπάρχει ιδιαίτερος χώρος φαγη¬ 
τού, θα πρέπει να περιλαμβάνει τραπεζάκια και καθισμα- 
τάκια. Θα πρέπει να έχει καλή σύνδεση με την κουζίνα 
και αν είναι δυνατόν να μπορεί να ενοποιείται με την 
αίθουσα των νηπίων που εξυπηρετεί. Η τραπεζαρία μπο¬ 
ρεί να εξυπηρετεί δύο αίθουσες νηπίων, το σερβίρισμα 
του φαγητού όμως σ' αυτή την περίπτωση θα γίνεται 
τμηματικά. 

14. Κουζίνα: Το εμβαδόν που αναφέρεται αντιστοιχεί 
στην περίπτωση ελάχιστης εγκατάστασης που απαιτείται 
για φύλαξη και ζέσταμα φαγητού που παίρνουν τα παιδιά 
από το σπίτι τους. 


Περιλαμβάνει πάγκο με νεροχύτη, ηλεκτρικές εστί¬ 
ες, ηλεκτρικό ψυγείο και ερμάρια. Στην περίπτωση που 
παρασκευάζεται φαγητό στον ΒΝΣ, η κουζίνα πρέπει να 
είναι αναλογών διαστάσεων, να διαθέτει ανάλογη με τον 
αριθμό των μερίδων ηλεκτρική εστία, ένα τουλάχιστον 
ηλεκτρικό φούρνο, διπλές βαθιές λεκάνες πλύσης μα¬ 
γειρικών σκευών από λείο αδιαπότιστο υλικό, ηλεκτρικό 
ψυγείο, πάγκους προετοιμασίας και ερμάρια. Μπορεί να 
διαθέτει και ηλεκτρικό πλυντήριο πιάτων. Οι χώροι της 
κουζίνας θα εξαερίζονται καλά με κατάλληλο σύστημα 
εξαερισμού. Θα υπάρχει χώρος συγκέντρωσης απορριμ¬ 
μάτων και δυνατότητα άμεσης αποκομιδής τους. 

15. Αποθήκη Τροφίμων: Περιέχει ράφια και ερμάρια 
για την φύλαξη των τροφίμων. Μπορεί να συνδυαστεί 
με τον χώρο της κουζίνας με ανάλογη αύξηση της επι- 
φάνειάς της. Πρέπει να είναι χώρος καλά αεριζόμενος 
χωρίς υγρασία. 

16. Πλυντήριο - σιδερωτήριο: Περιλαμβάνει ηλεκτρικό 
πλυντήριο ρούχων, ηλεκτρικό στεγνωτήριο (προαιρετι¬ 
κό), νεροχύτη, ηλεκτρικό σιδερωτήριο (προαιρετικό) και 
ράφια-ερμάρια. Οι χώροι πλυντήριο (σιδερωτήριο) και 
ακάθαρτα-είδη καθαριότητας μπορούν να αποτελούν 
ενιαίο χώρο. Για Β.Ν.Σ <35 νήπια ο ελάχιστος χώρος που 
απαιτείται είναι 6 τ.μ. 


ΠΙΝΑΚΑΣ IV. 

ΜΟΝΑΔΑ ΑΠΑΣΧΟΛΗΣΗΣ ΒΡΕΦΩΝ/ΝΗΠΙΩΝ:6 ΒΡΕΦΩΝ-15 ΝΗΠΙΩΝ 

ΧΩΡΟΙ 

ΚΑΘΑΡΗ 
ΕΠΙΦΑΝΕΙΑ 
ΤΕΤΡΑΓΩΝΙΚΑ 
ΜΕΤΡΑ (τ.μ.) 

ΕΛΑΧΙΣΤΕΣ 
ΔΙΑΣΤΑΣΕΙΣ 
ΜΕΤΡΑ(Μ) 

ΠΑΡΑΤΗΡΗΣΕΙΣ 

Α. ΥΠΟΔΟΧΗ - ΔΙΟΙΚΗΣΗ 

1 Είσοδος-Αναμονή 
(καροτσάκια) 

12,00 

2,40 


2. Γραφείο Δ/νσης 

7,00 

2,40 


4. Χώρος προσωπικού 

7,00 

2,20 

Απαιτείται για Μονάδα Απασχ. 
Βρεφών/Νηπίων με > 6-7 άτομα προσωπικό. 

6. ΨΌ/ϋδ προσωπικού - κοινού 

6,00 

- 


7. Ιδιαίτερος χώρος για 
καροτσάκια 

3,00 

- 

Προαιρετικός 


Β1. ΧΩΡΟΙ ΒΡΕΦΩΝ 

1. Αίθουσα Ύπνου Βρεφών 

2,50τ.μ./ βρέφος 

3,00 

Ελαχ. επιφάνεια αίθουσας 15,00τ.μ.. 

2. Αίθουσα Απασχόλησης 
Βρεφών 

1,20τ.μ./ βρέφος 

3,00 

Ελαχ. επιφάνεια αίθουσας 15,00τ.μ.. 

3. Χώρος Αλλαγών-Λουτρού- 
Βρεφών 

2,50τ.μ./θέση 

αλλαγής 

1,50 

1 θέση αλλαγής αντιστοιχεί σε 6 βρέφη. 
Ελαχ. επιφάνεια χώρου (2/θέσεων) 5,00τ.μ. 

4. Χώρος παρασκευής γάλακτος 

4,00 

1,50 

Β2. ΧΩΡΟΙ ΝΗΠΙΩΝ 

1. Αίθουσα Απασχόλησης 
Νηπίων 

1,80τ.μ./νήπιο 

3,60 

Ελαχ. επιφάνεια αίθουσας 25,00τ.μ. 

4. Χώρος ΨΘ/Λουτρού Νηπίων 

12,00 

3,00 

Ελαχ. επιφάνεια αίθουσας 15,00τ.μ. 


Γ. ΒΟΗΘΗΤΙΚΕΣ ΥΠΗΡΕΣΙΕΣ 

1. Κουζίνα 

6,00 

2,00 


2. Πλυντήριο (σιδερ/τήριο) 

6,00 

2,20 

Προαιρετικό 

3. Ακάθαρτα και είδη 
καθαριότητας 

3,00 

- 

Άμεση βοηθητική έξοδος. 

4. Γενική αποθήκη 

5,00 

- 


6. Λεβητοστάσιο 

- 

- 

Ανάλογα με σύστημα θέρμανσης. 


ΕΠΙΣΗΜΑΝΣΕΙΣ: 

1. Είσοδος -Αναμονή: Απαιτείται ιδιαίτερος χώρος για 
καροτσάκια όταν η Μονάδα φιλοξενεί περισσότερα από 
20 βρέφη ταυτόχρονα. 

2. Χώρος Προσωπικού: Απαιτείται όταν στην Μονάδα 
εργάζονται περισσότερα από 6-7 άτομα προσωπικό. Πε¬ 
ριλαμβάνει πάγκο για παρασκευή ροφήματος. 

3. Χώροι Υγιεινής Προσωπικού - Κοινού: Περιλαμβάνει 
ένα \Ν€ με νιπτήρα/8 άτομα προσωπικού, ένα 05/12 άτο¬ 
μα και αποδυτήρια (ΕοεΚθή για κάθε εργαζόμενο. Όταν 
φιλοξενούνται περισσότερα από 50 παιδιά απαιτείται 
ιδιαίτερος χώρος υγιεινής [\Ν^ με νιπτήρα) για το κοινό. 
Οι χώροι υγιεινής που περιλαμβάνουν πάνω από δύο \Ν€ 
με νιπτήρες, δύναται να αναπτυχθούν και σε παραπάνω 
του ενός σημείου ή στάθμες της Μονάδας. 

4. ΑίθουσαΎπνου Βρεφών: Περιλαμβάνει κρεβατάκια 
ύπνου, ράφια ή ερμάρια για προσωπικά είδη των παιδιών 
και χώρο για παιχνίδι στο πάτωμα. Κάθε αίθουσα σχεδι¬ 
άζεται για 10-12 το πολύ βρέφη. 

5. Αίθουσα Απασχόλησης Βρεφών: Χρησιμοποιείται 
από τα μεγαλύτερα βρέφη και περιλαμβάνει πάρκα, 
καθισματάκια, τραπεζάκια και ράφια. Ο χώρος μπορεί 
να χρησιμοποιείται και σαν τραπεζαρία. Κάθε αίθουσα 
σχεδιάζεται για 12-14 το πολύ βρέφη. 

6. Χώρος Αλλαγών - Λουτρού Βρεφών: Ο χώρος αυτός 
έχει άμεση σχέση με τις αίθουσες ύπνου και διημέρευ- 
σης βρεφών γι' αυτό και πρέπει να έχει οπτική επαφή 
με αυτές, ώστε να επιβλέπονται τα άλλα παιδιά κατά τη 
διάρκεια της αλλαγής. Περιλαμβάνει μεγάλους νιπτήρες 
ή παιδικά λουτρά, πάγκους για άλλαγμα και ερμάρια για 
τη φύλαξη ρουχισμού. Θα πρέπει να υπάρχει πρόβλε¬ 
ψη για την εύκολη αποκομιδή απορριμμάτων, όχι όμως 
μέσω των χώρων παραμονής των παιδιών. 

7. Χώρος Παρασκευής Γάλακτος: Πρέπει να βρίσκεται 
κοντά στους χώρους των βρεφών. Περιλαμβάνει πάγκο 
με νεροχύτη, ηλεκτρικές εστίες, ηλεκτρικό ψυγείο και 
ντουλάπια. 

8. Αίθουσα Απασχόλησης Ν ηπίων: Περιλαμβάνει τρα¬ 
πεζάκια, καθισματάκια, και ράφια-ερμάρια για παιχνί- 
δια-υλικά. Όταν η Μονάδα έχει περισσότερες από μία 
αίθουσες απασχόλησης νηπίων καλό είναι να υπάρχει η 
δυνατότητα να ενοποιούνται ανά δύο. 

9. Χώρος \Λ/ϋ7\ουτρού Νηπίων: Πρέπει να βρίσκεται 
κοντά στην αίθουσα των νηπίων που φιλοξενεί, με την 


οποία και αποτελεί ενότητα. Περιλαμβάνει παιδικά είδη 
υγιεινής: ένα ν\ΛΙ ανά 10 νήπια, ένα νιπτήρα ανά 6 νήπια 
και ένα Θ5 ή παιδικό λουτρό ανά 20-25 νήπια. Σε Μονά¬ 
δες με περισσότερες από δύο αίθουσες απασχόλησης 
νηπίων, οι χώροι ννΌλουτρού μπορούν να είναι κοινοί 
το πολύ για δύο αίθουσες. 

10. Πλυντήριο-σιδερωτήριο: Περιλαμβάνει ηλεκτρικό 
πλυντήριο ρούχων, ηλεκτρικό στεγνωτήριο (προαιρετι¬ 
κό), νεροχύτη, ηλεκτρικό σιδερωτήριο (προαιρετικό) και 
ράφια-ερμάρια. Οι χώροι πλυντήριο (σιδερωτήριο) και 
Ακάθαρτα-είδη καθαριότητας μπορούν να αποτελούν 
ενιαίο χώρο. Για Μονάδα Απασχόλησης <35 νήπια/Βρέ- 
φη, ο ελάχιστος χώρος που απαιτείται είναι 6 τ.μ. 

Η Μονάδα αυτή δύναται να φιλοξενεί και μόνο βρέφη 
ή μόνο νήπια. Στην περίπτωση αυτή θα πρέπει να διαθέ¬ 
τει τους ανάλογους με την ηλικία των παιδιών χώρους. 

Άρθρο 6 

Κατασκευαστικές διατάξεις 

Α. Διάταξη χώρων Μονάδων Φ.Π.Α.Δ. 

Όλοι οι χώροι μιας Μονάδας Φ. Π.Α.Δ. αναπτύσσονται 
σε ένα επίπεδο κατά προτίμηση ισόγειο. 

Εάν αυτό δεν είναι δυνατόν: 

1. Στη Μονάδα που θα αναπτυχθεί σε δυο επίπεδα, οι 
λειτουργικές ενότητες των Βρεφών/Νηπίων θα πρέπει 
να μη διασπώνται. 

2.0 χώρος σερβιρίσματος φαγητού θα πρέπει να είναι 
συνεπίπεδος με την κουζίνα ή και σε άλλη στάθμη, αν 
υπάρχει δυνατότητα τοποθέτησης και χρήσης μικρού 
ανελκυστήρα. 

3. Οι χώροι παραμονής Βρεφών/Νηπίων πρέπει να 
έχουν ασφαλή πρόσβαση με το χώρο αυλισμού τους. 

Β. Διατάξεις ασφάλειας 

Η ασφαλής πρόσβαση και παραμονή των παιδιών 
στους χώρους μιας Μονάδας, πρέπει να εξασφαλίζεται 
με ειδικές κατασκευαστικές διατάξεις και λεπτομέρειες. 

1. Πρέπει να αποφεύγονται οι ανισοσταθμίες στους 
χώρους της Μονάδας που είναι προσπελάσιμοι στα παι¬ 
διά. Όπου είναι απαραίτητο να υπάρχουν σκάλες, αυτές 
θα πρέπει να έχουν ασφαλή κιγκλιδώματα, επίστρωση με 
αντιολισθητικά υλικά και στρογγυλεμένες γωνίες. 

2. Κανένα κιγκλίδωμα ή άλλο προστατευτικό χώρισμα 
δεν πρέπει να έχει ανοίγματα μεγαλύτερα των 12 εκ. και 
σκαλωτή διάταξη που να επιτρέπει το σκαρφάλωμα των 

παιδιών.Το ύψος των κιγκλιδωμάτων ή στηθαίων θα πρέ¬ 
πει να είναι τουλάχιστον 1.50 μ. 

3. Πρέπει να αποφεύγονται οι μεγάλες τζαμαρίες και 
όπου αυτό δεν είναι δυνατόν πρέπει να προστατεύονται 
κατάλληλα με μπάρες ή κιγκλιδώματα μέχρι τουλάχι¬ 
στον 1,50 μ. ύψος, με κενά μικρότερα των 12 εκ., ώστε 
να εμποδίζεται η προσέγγιση των παιδιών. Τα τζάμια θα 
πρέπει να είναι ασφαλείας ή οπλισμένα ή επενδυμένα 
με ειδική μεμβράνη και να φέρουν ανάλογη για κάθε 
περίπτωση σήμανση. 

4. Τα παράθυρα των χώρων των παιδιών θα διαμορ¬ 
φώνονται χωρίς ανοιγόμενα φύλλα μέχρι το ύψος 1.50 μ. 

Στο σταθερό τμήμα του ανοίγματος μέχρι το ύψος 
αυτό, θα κατασκευάζονται προστατευτικές διατάξεις- 
κατασκευές (μπάρες- κιγκλιδώματα κ.λπ.), οι οποίες δεν 
αφήνουν κενά με άνοιγμα μεγαλύτερο των 12 εκ. 

5. Τα χωρίσματα μεταξύ των \Λ/.0. των νηπίων δεν είναι 
απαραίτητα. Στην περίπτωση όμως που κατασκευάζονται, 
δεν θα πρέπει να έχουν ύψος μεγαλύτερο του 1.30 μ. 

6. Ειδική προσοχή θα πρέπει να δοθεί στην ασφάλεια 
της ηλεκτρικής εγκατάστασης (θέση και είδος ρευματο¬ 
δοτών, πίνακας ασφαλείας κ.λπ.). 

Γ. Τελειώματα χώρων 

1. Τα δάπεδα των χώρων, απασχόλησης, ύπνου, φα¬ 
γητού και κυκλοφορίας των παιδιών θα πρέπει να είναι 
επιστρωμένα με υλικά αντιολισθηρά, ζεστά στην αφή 
και στην όψη, που να μπορούν εύκολα να καθαρίζονται 
(αν είναι δυνατόν χωρίς αρμούς) και να είναι ηχοαπορ- 
ροφητικά. 

2. Οι τοίχοι των πιο πάνω χώρων θα βάφονται ή επεν¬ 
δύονται με υλικά που να έχουν χαρούμενους χρωμα¬ 
τισμούς, να καθαρίζονται εύκολα και να είναι κατά το 
δυνατόν ηχοαπορροφητικά. 

3. Οι τοίχοι των χώρων υγιεινής και ακαθάρτων θα 
επενδύονται από το δάπεδο μέχρι ύψος 1.60 μ τουλάχι¬ 
στον, με πλακίδια πορσελάνης. Το ίδιο θα ισχύει και για 
τους τοίχους της κουζίνας και του πλυντηρίου. 

Όλα τα υλικά που χρησιμοποιούνται στις κατασκευές 
και τα τελειώματα θα πρέπει να είναι μη τοξικά. 

Δ. Θέρμανση 

Ολες οι Μονάδες Φ.Π.Α.Δ. θα πρέπει να διαθέτουν σύ¬ 
στημα κεντρικής θέρμανσης που να εξασφαλίζει σε κάθε 
περίπτωση σε όλους τους χώρους της Μονάδας 18°0, 
όταν η εξωτερική είναι 0°0. Επίσης να εξασφαλίζεται η 
κατάλληλη θερμοκρασία με συστήματα ψύξης κατά τους 
καλοκαιρινούς μήνες. 

Ε. Φωτισμός - αερισμός 

Οι χώροι παραμονής των παιδιών θα πρέπει να έχουν 
κατάλληλο φυσικό φωτισμό (με προσανατολισμό-κατά 
προτίμηση-μεσημβρινό) απαγορευομένου του φωτι¬ 
σμού και του αερισμού διαμέσου φωταγωγών ή άλλου 
τεχνητού μέσου. 

Ζ. Επίπλωση 

Οι Μονάδες Φ.Π.Α.Δ. θα πρέπει να διαθέτουν έπιπλα 
κατάλληλα για την βρεφική/νηπιακή ηλικία αντίστοιχα, 
(βρεφικά πάρκα και καθίσματα, κρεβατάκια, τραπεζάκια, 
με ανάλογο αριθμό καθισμάτων κ.λπ.).Τα τραπεζάκια και 
τα καθίσματα θα πρέπει να είναι ελαφρά και χωρίς οξείες 
γωνίες. Είναι απαραίτητο να υπάρχουν επίσης ράφια, 


συρτάρια και ερμάρια για την τοποθέτηση παιχνιδιών και 
λοιπών αντικειμένων απασχόλησης (π.χ. βιβλία, χρώματα 
κ.λπ.). Όλα τα έπιπλα θα πρέπει να είναι κατασκευασμένα 
και βαμμένα με υλικά μη τοξικά. 

Η. Περιβάλλων χώρος - υπαίθριοι και ημιυπαίθριοι 
χώροι. 

Κάθε Μονάδα Φ.Π.Α.Δ. πρέπει να διαθέτει διαμορφωμέ¬ 
νο υπαίθριο χώρο ανάλογα με το είδος και το μέγεθος της. 

1. Οι Βρεφικοί Σταθμοί: 3,50 τ.μ./βρέφος. 

2. Οι Νηπιακοί και Βρεφονηπιακοί Σταθμοί: 4,50 τ.μ./ 
παιδί. 

3. Οι Μονάδες Απασχόλησης Βρεφών/Νηπίων: 3,50 
τ.μ./ παιδί. 

Τμήμα του υπαίθριου χώρου μιας Μονάδας μπορεί να 
είναι και ημιυπαίθριο. 

Ο υπαίθριος ή ημιυπαίθριος χώρος θα πρέπει να είναι 
διαμορφωμένος με γωνιά παιδικής χαράς και πράσινο. 
Η χρήση της Παιδικής χαράς πρέπει να γίνεται με την 
επίβλεψη του προσωπικού. 

Ο εξοπλισμός της πρέπει να είναι ειδικά σχεδιασμένος 
για ατομικό ή ομαδικό παιχνίδι. 

Τα υλικά του εξοπλισμού πρέπει να έχουν ελεγχθεί, 
ώστε να ικανοποιούν τις απαιτήσεις της σειράς προτύ¬ 
πων ΕΛΟΤ ΕΝ 71 (π.χ. οι γωνίες να είναι στρογγυλευμέ- 
νες, να μη γίνεται χρήση αμιάντου, τοξικών χρωμάτων, 
εύφλεκτων υλικών κ.λπ.). 

Τα όργανα και οι κατασκευές καθώς και οι επιφάνειες 
πτώσης θα πρέπει να πληρούν τις αντίστοιχες προδια¬ 
γραφές που προβλέπονται στη σειρά προτύπων ΕΛΟΤ. 

Η τήρηση των απαιτήσεων των προαναφερομένων 
προτύπων ή προδιαγραφών ασφαλείας πιστοποιείται 
από τους αναγνωρισμένους φορείς του άρθρου 11 της 
υπ'αριθμ. 28492/2009 (Φ.Ε.Κ. 931/τ.Β'/2009) υπουργικής 
απόφασης. 

Στη διαμόρφωσή του υπαίθριου /ημιυπαίθριου χώρου 
θα πρέπει να αποφεύγονται τα σκαλιά και να χρησιμο¬ 
ποιούνται κατά το δυνατόν ράμπες. Αν υπάρχουν σκαλιά 
ή μεγάλες ανισοσταθμίες θα πρέπει να λαμβάνονται τα 
κατάλληλα προστατευτικά μέτρα (παρ. Β του παρόντος). 

Τμήμα τουλάχιστον του υπαίθριου χώρου θα πρέπει 
να μπορεί να σκιάζεται τους ζεστούς μήνες. 

Ο υπαίθριος ή ημιυπαίθριος χώρος πρέπει να προστα¬ 
τεύεται από δυνατούς ανέμους ή δημιουργία ρευμάτων 
αέρα (π.χ. σε Πυλωτή). 

Ο εξοπλισμός του υπαίθριου χώρου θα πρέπει να είναι 
ασφαλής και κατάλληλος για την ηλικία των παιδιών. 

Ο διαχωρισμός των μικρών από τα μεγάλα παιδιά 
είναι απαραίτητος αν η Μονάδα είναι Βρεφονηπιακός 
Σταθμός. 

Άρθρο 7 

Στελέχωση των Μονάδων 

Α.Το Βρεφικό Τμήμα της Μονάδας Φ.Π.Α.Δ. φιλοξενεί 
βρέφη, ηλικίας έως 2 λ /ι ετών και στελεχώνεται από το 
ακόλουθο προσωπικό: 

1. Ένα Διευθυντή/τρια 

Για την κάλυψη της θέσης διευθυντή απαιτείται πτυχίο 
του Τμήματος ΒρεφονηπιοκομίαςΤΕΙ ή Ανωτέρων Σχο¬ 
λών Νηπιοβρεφοκόμων της ημεδαπής ή ισότιμων της 

αλλοδαπής ή τουΤμήματος ΜαιευτικήςΤΕΙ ή Ανωτέρων 
Σχολών Μαιών της ημεδαπής ή ισότιμων σχολών της 
αλλοδαπής 

2. Ένα Βρεφοκόμο ανά 8 βρέφη. 

Για την κάλυψη της θέσης απαιτείται πτυχίο ενός από 
τα παραπάνω εκπαιδευτικά ιδρύματα ή Σχολές. Σε πε¬ 
ρίπτωση έλλειψης υποψηφίων βρεφοκόμων με τα ως 
άνω αναφερόμενα προσόντα προσλαμβάνονται κάτοχοι: 

• Διπλώματος Ινστιτούτου Επαγγελματικής Κατάρτισης 
των ειδικοτήτων: 

α) Προσχολικής Αγωγής Δραστηριοτήτων Δημιουρ¬ 
γίας και Έκφρασης 

β) Προσχολικής Αγωγής Ημερήσιας Φροντίδας Παι¬ 
διών με Ειδικές ανάγκες ή 

• πτυχίου Σχολών ιδιωτικού τομέα ειδικότητας βρεφο- 
νηπιοκομίας διετούς φοίτησης, κάτοχοι όμως και Απο¬ 
λυτηρίου Λυκείου ή εξατάξιου Γυμνασίου ή 

• πτυχίου Τεχνικών Επαγγελματικών Λυκείων του το¬ 
μέα Κοινωνικών Υπηρεσιών, Τμήματος Βοηθών Βρεφο¬ 
κόμων Παιδοκόμων ή πτυχίου του τμήματος ειδίκευσης 
του κλάδου Κοινωνικής Πρόνοιας των Ενιαίων Πολυκλα- 
δικών Λυκείων ή ισότιμων πτυχίων. 

3. Ένα Βοηθό Βρεφοκόμου. 

Για την κάλυψη της θέσης απαιτείται πτυχίο: 

• Σχολών ιδιωτικού τομέα ειδικότητας βρεφονηπιο- 
κομίας διετούς φοίτησης και Απολυτηρίου Λυκείου ή 
εξατάξιου Γυμνασίου ή 

• Τεχνικών Επαγγελματικών Λυκείων του τομέα Κοι¬ 
νωνικών Υπηρεσιών, Τμήματος Βοηθών Βρεφοκόμων 
Παιδοκόμων ή πτυχίου του τμήματος ειδίκευσης του 
κλάδου Κοινωνικής Πρόνοιας των Ενιαίων Πολυκλαδι- 
κών Λυκείων ή ισότιμων πτυχίων ή 

• Βεβαίωση σπουδών Εργαστηρίων Ελευθέρων Σπου¬ 
δών ειδικότητας Βρεφονηπιοκομίας διετούς τουλάχι¬ 
στον φοίτησης και Απολυτηρίου Λυκείου ή εξατάξιου 
Γυμνασίου. 

Ο Βοηθός Βρεφοκόμου πρέπει να προσλαμβάνεται 
στην περίπτωση που ο αριθμός των φιλοξενούμενων 
βρεφών υπερβαίνει κατά 4 βρέφη την αναλογία που 
ορίζεται στην παράγραφο 2 εδάφιο Α του παρόντος 
άρθρου. 

4. Μια υπάλληλο καθαριότητας βοηθητικών εργασιών 
για κάθε βρεφικό τμήμα (25 βρεφών). Ο καθαρισμός της 
Μονάδας διενεργείται από το προσωπικό καθαριότητας 
αυτής. 

5. Μια μαγείρισσα /μάγειρα, η οποία/ος διαθέτει πι¬ 
στοποιητικό εκπαίδευσης Ε.Φ.Ε.Τ. ή άλλου πιστοποιη¬ 
μένου φορέα, ή αποδεδειγμένη εμπειρία για τη θέση 
αυτή, εφόσον η Μονάδα παρέχει φαγητό το οποίο θα 
παρασκευάζεται εντός αυτής. 

6. Ένα γιατρό, ειδικότητας Παιδιάτρου (εξωτερικός 
συνεργάτης, τουλάχιστον μία φορά το μήνα). 

7. Οδηγό (εφόσον ο σταθμός διαθέτει αυτοκίνητο με¬ 
ταφοράς νηπίων). 

Β. Το νηπιακό Τμήμα της Μονάδας Φ.Π.Α.Δ. φιλοξενεί 
νήπια ηλικίας από 2 Ιό ετών μέχρι την ηλικία εγγραφής 
τους στην υποχρεωτική εκπαίδευση και στελεχώνεται 
από το ακόλουθο προσωπικό: 


1. Ένα Διευθυντή/τρια. Για την κάλυψη θέσης διευ- 
θυντή/τρια απαιτείται πτυχίο Παιδαγωγικού τμήματος 
ΑΕΙ, κατεύθυνσης Δασκάλων ή Νηπιαγωγών ή Σχολών 
Νηπιαγωγών ή Παιδαγωγικών Ακαδημιών της ημεδαπής 
ή ισότιμων της αλλοδαπής ή Πτυχίο Τμημάτων Βρεφο¬ 
νηπιοκομίας ΤΕΙ ή Ανωτέρων Σχολών Νηπιοβρεφοκό- 
μων της ημεδαπής ή ισότιμων της αλλοδαπής ή Πτυχίο 
Ανωτάτης Σχολής Οικιακής Οικονομίας της ημεδαπής ή 
ισότιμης της αλλοδαπής ή Πτυχίο Τμημάτων Κοινωνι¬ 
κής Εργασίας ΑΕΙ, ΤΕΙ ή Τμημάτων Κοινωνικής Εργασίας 
ΚΑΤΕΕ ή ισότιμων Σχολών της ημεδαπής ή αλλοδαπής. 

2. Ένα Νηπιαγωγό ανά 25 νήπια. Για την κάλυψη της 
θέσης απαιτείται πτυχίο ενός από τα παραπάνω Εκπαι¬ 
δευτικά Ιδρύματα ή Σχολές. Σε περίπτωση έλλειψης 
υποψηφίων Νηπιαγωγών με τα πιο πάνω προσόντα, 
προσλαμβάνονται οι κάτοχοι: 

■ Διπλώματος Ινστιτούτου Επαγγελματικής Κατάρτι¬ 
σης των ειδικοτήτων: 

α) Προσχολικής Αγωγής Δραστηριοτήτων Δημιουρ¬ 
γίας και Έκφρασης, 

β) Προσχολικής Αγωγής Ημερήσιας Φροντίδας Παι¬ 
διών με Ειδικές Ανάγκες ή 

• πτυχίου Σχολών ιδιωτικού τομέα ειδικότητας βρεφο¬ 
νηπιοκομίας διετούς φοίτησης, απόφοιτοι και Απολυτη¬ 
ρίου Λυκείου ή εξατάξιου Γυμνασίου ή 

• Πτυχίου Τεχνικών Επαγγελματικών Λυκείων του το¬ 
μέα Κοινωνικών Υπηρεσιών, Τμήματος Βοηθών Βρεφο¬ 
κόμων Παιδοκόμων ή πτυχίου του τμήματος ειδίκευσης 
του κλάδου Κοινωνικής Πρόνοιας των Ενιαίων Πολυκλα- 
δικών Λυκείων ή ισότιμων πτυχίων. 

3. Ένα Βοηθό Νηπιαγωγού: 

Για την κάλυψη της θέσης απαιτείται πτυχίο: 

■ Σχολών ιδιωτικού τομέα ειδικότητας βρεφονηπιο¬ 
κομίας διετούς φοίτησης και Απολυτηρίου Λυκείου ή 
εξατάξιου Γυμνασίου ή 

■ Τεχνικών Επαγγελματικών Λυκείων του τομέα Κοι¬ 
νωνικών Υπηρεσιών, Τμήματος Βοηθών Βρεφοκόμων 
Παιδοκόμων ή πτυχίου του τμήματος ειδίκευσης του 
κλάδου Κοινωνικής Πρόνοιας των Ενιαίων Πολυκλαδι- 
κών Λυκείων ή ισότιμων πτυχίων ή 

• Βεβαίωση σπουδών Εργαστηρίων Ελευθέρων Σπου¬ 
δών ειδικότητας νηπιαγωγών ή βρεφονηπιοκομίας διε¬ 
τούς τουλάχιστον φοίτησης και Απολυτηρίου Λυκείου ή 
εξατάξιου Γυμνασίου. 

Ο Βοηθός Νηπιαγωγού πρέπει να προσλαμβάνεται 
στην περίπτωση που ο αριθμός των φιλοξενούμενων 
νηπίων υπερβαίνει κατά 10 νήπια την αναλογία που 
ορίζεται στην παράγραφο 2 εδάφιο Β' του παρόντος 
άρθρου. 

4. Ένα γιατρό ειδικότητας Παιδιάτρου (ως εξωτερικό 
συνεργάτη, τουλάχιστον μία φορά το μήνα). 

5. Μια υπάλληλο καθαριότητας βοηθητικών εργασιών 
ανά 50 νήπια. Ο καθαρισμός της Μονάδας διενεργείται 
από το προσωπικό καθαριότητας αυτής. 

6. Μια μαγείρισσα/μάγειρα, η οποία/ος διαθέτει πι¬ 
στοποιητικό εκπαίδευσης του Ε.Φ.Ε.Τ. ή άλλου πιστοποι¬ 
ημένου φορέα, ή αποδεδειγμένη εμπειρία για τη θέση 
αυτή, εφόσον η Μονάδα παρέχει φαγητό το οποίο θα 
παρασκευάζεται εντός αυτής. 

7. Άλλες ειδικότητες, όπως: Καθηγητές ή δασκάλους 
μουσικής, ξένων γλωσσών, ρυθμικής γυμναστικής κ.λπ. 
κατόχους αναλογών πτυχίων (προαιρετικά). 

8. Οδηγό (εφόσον ο σταθμός διαθέτει αυτοκίνητο με¬ 
ταφοράς νηπίων). 

Γ. Η στελέχωση του Βρεφονηπιακού σταθμού και της 
Μονάδας Φύλαξης Βρεφών/νηπίων γίνεται με το συνδυ¬ 
ασμό των απαιτήσεων των προηγουμένων παραγράφων 
Α και Β, ανάλογα με το εκάστοτε αντικείμενο της Μονά¬ 
δας Φ.Π.Α.Δ. 

Σε Μονάδα Φ.Π.Α.Δ. που λειτουργεί Βρεφονηπιακό 
Σταθμό, δεν απαιτείται η πλήρωση των θέσεων Διευθυ- 
ντή/ντριας και Παιδιάτρου του βρεφικού τμήματος, εφό¬ 
σον η αντίστοιχη θέση έχει πληρωθεί στο νηπιακό τμήμα, 
καθώς και η πλήρωση δεύτερης θέσης υπαλλήλου κα¬ 
θαριότητας βοηθητικών εργασιών, όταν η δυναμικότητα 
της Μονάδας είναι μικρότερη των 50 παιδιών (βρέφη/ 
νήπια) συνολικά και η δυναμικότητα στο βρεφικό τμήμα 
είναι μικρότερη των 25 βρεφών. 

Δ. Όταν η δυναμικότητα μιας Μονάδας ανεξαρτήτως 
κατηγορίας υπερβαίνει συνολικά τα 100 παιδιά απαιτεί¬ 
ται η πλήρωση δεύτερης (2) θέσης μαγείρισσας/ μάγειρα 
με τα ανάλογα προσόντα. 

Σε κάθε περίπτωση η Μονάδα θα προσλαμβάνει τό¬ 
σους οδηγούς όσα και τα σχολικά λεωφορεία που κινεί. 

Άρθρο 8 

1. Η πρόσληψη του προσωπικού των Μονάδων 
Φ.Π.Α.Δ. διενεργείται από το πρόσωπο (φυσικό ή νομι¬ 
κό) στο όνομα του οποίου εκδόθηκε η άδεια λειτουργίας 
και εγκρίνεται με απόφαση της αρμόδιας Διεύθυνσης ή 
Τμήματος του οικείου Δήμου. 

2. Για την έγκριση πρόσληψης όλου του προσωπικού 
σε Μονάδα Φ.Π.Α.Δ. απαιτείται η υποβολή στη Διεύθυν¬ 
ση ή το Τμήμα του οικείου Δήμου , από το πρόσωπο 
(φυσικό ή νομικό) στο όνομα του οποίου θα εκδοθεί η 
άδεια, όλων των δικαιολογητικών που αναφέρονται στο 
άρθρο 7 της παρούσας των τίτλων σπουδών ανάλογα με 
την ειδικότητα του προσλαμβανομένου, πιστοποιητικό 
ποινικού μητρώου που αναφέρεται στην παράγραφο 10 
του κεφαλαίου Β' του άρθρου 2 της παρούσας, υπεύθυνη 
δήλωση του ν. 1599/1986 ότι δεν διώκεται και δεν τελεί 
υπό απαγόρευση ή δικαστική συμπαράσταση καθώς και 
πιστοποιητικό υγείας, όπως αυτό προβλέπεται από την 
υπ'αριθμ. ΥΙγ/Γ.Π. οικ. 35797/2012 (Β' 1199) υγειονομι¬ 
κή διάταξη, όπως τροποποιήθηκε και ισχύει. 

Το προσωπικό πρέπει να είναι εξειδικευμένο, επιλεγ¬ 
μένο με κριτήριο και με γνώμονα την αγάπη για το παιδί. 
Ο Διευθυντής της Μονάδας Φ.Π.Α.Δ. είναι υποχρεωμένος 
να υποβάλλει ανά εξάμηνο, δηλ. κατά τον Ιούνιο και το 
Δεκέμβριο κάθε έτους στη αρμόδια Διεύθυνση ήΤμήμα 
του οικείου Δήμου πίνακα προσωπικού, που απασχολεί¬ 
ται στο Σταθμό, καθώς και τον αριθμό των φιλοξενού¬ 
μενων παιδιών. 

3. Σε κάθε Μονάδα Φ.Π.Α.Δ. απασχολούνται προαιρε¬ 
τικά ειδικοί επιστήμονες όπως κοινωνικός λειτουργός, 
ψυχολόγος κ.λπ. για να παρέχουν εξειδικευμένες υπηρε¬ 
σίες της ειδικότητάς τους στα παιδιά και τους γονείς τους. 


Άρθρο 9 

Α. Καθήκοντα προσωπικού: 

1. Ο/Η Διευθυντής/ντρια της Μονάδας Φ.Π.Α.Δ.: 

α. Μεριμνά για την υγιεινή κατάσταση των νηπίων κατά 
τις οδηγίες εκείνου που εκτελεί την υγειονομική υπηρε¬ 
σία της Μονάδας Φ.Π.Α.Δ., για τη διαπαιδαγώγηση και 
την καλή διατροφή τους. 

β. Εποπτεύει την καθαριότητα, τη καλή λειτουργία της 
Μονάδας Φ.Π.Α.Δ. και την παρασκευή του φαγητού, σύμ¬ 
φωνα με το διαιτολόγιο. 

γ. Παρίσταται στις συνεδριάσεις της Διοίκησης (προ- 
κειμένου για Μονάδα Φ.Π.Α.Δ. που ανήκει σε εταιρεία 
οποιοσδήποτε μορφής). 

δ. Διεξάγει και υπογράφει την αλληλογραφία της Μο¬ 
νάδας Φ.Π.Α.Δ. και τηρεί το βιβλίο πρωτοκόλλου, το αρ¬ 
χείο, το μητρώο των βρεφών και νηπίων, καθώς και τις 
ατομικές καρτέλες Υγείας τους. 

ε. Απασχολεί τα νήπια κατά το παιδαγωγικό πρόγραμ¬ 
μα τις ώρες που δεν ασκεί διοικητικά καθήκοντα. 

στ. Αναπληρώνει σε περίπτωση απουσίας την Νηπι¬ 
αγωγό, όταν στη Μονάδα Φ.Π.Α.Δ. δεν απασχολείται 
βοηθός Νηπιαγωγού /Βρεφοκόμου. 

2. Η Νηπιαγωγός - Βρεφοκόμος: 

α. Απασχολεί τα νήπια και τα βρέφη, σύμφωνα με το 
παιδαγωγικό πρόγραμμα της Μονάδας Φ.Π.Α.Δ. 

β. Επιβλέπει τη σωματική καθαριότητα των νηπίων και 
των βρεφών, όταν στη Μονάδα Φ.Π.Α.Δ. δεν απασχολεί¬ 
ται βοηθός Νηπιαγωγού -Βρεφοκόμου. 

γ. Επιβλέπει τους υπαλλήλους καθαριότητας-βοηθη- 
τικών εργασιών για την τήρηση της καθαριότητας στις 
αίθουσες απασχόλησης και φαγητού των νηπίων και 
βρεφών. 

δ. Είναι άμεσος βοηθός και συμπαραστάτης του Παι¬ 
διάτρου. 

ε. Είναι υπεύθυνη για την κανονική και σύμφωνα με 
τους κανονισμούς και τις οδηγίες του Παιδιάτρου, λει¬ 
τουργία του Βρεφικού ή ΝηπιακούΤμήματος. 

στ. Επιπλέον η Βρεφοκόμος επιμελείται της παρασκευ¬ 
ής και χορήγησης του γάλακτος και της λοιπής τροφής 
των βρεφών κατά τις οδηγίες του γιατρού. 

Η Διευθύντρια και η Νηπιαγωγός - Βρεφοκόμος πέρα 
των παραπάνω παρέχουν ενημέρωση και συμβουλευ¬ 
τική υποστήριξη στους γονείς των φιλοξενούμενων 
βρεφών και νηπίων. 

3. Η Βοηθός Νηπιαγωγού -Βρεφοκόμου: 

α. Βοηθάει τη Νηπιαγωγό-βρεφοκόμο στην απασχό¬ 
ληση των νηπίων και των βρεφών. 

β. Επιβλέπει την σωματική καθαριότητα των νηπίων 
και των βρεφών. 

γ. Αναπληρώνει τη Νηπιαγωγό - Βρεφοκόμο. 

4. Η Μαγείρισσα (Μάγειρας) 

α. Παραλαμβάνει από το Διευθυντή/ντρια της Μονά¬ 
δας Φ.Π.Α.Δ. (ή του ιδρύματος ή το διαχειριστή εφόσον 
υπάρχει) την κάθε φορά αναγκαία για την παρασκευή 
του φαγητού ποσότητα τροφίμων. 

β. Είναι υπεύθυνη για την ορθή και έγκαιρη παρασκευή 
του φαγητού. 

γ. Κατανέμει τις μερίδες του πρωινού ροφήματος και 
του φαγητού. 

δ. Επιμελείται για την καλή συντήρηση και καθαριό¬ 
τητα των σκευών του μαγειρείου και εστιάσεως και είναι 
υπεύθυνη έναντι του Διευθυντού/ντριας. 

5. Οι Υπάλληλοι καθαριότητας - βοηθητικών εργασιών: 

α. Παραλαμβάνουν από το Διευθυντή/ντρια ή το δια¬ 
χειριστή της Μονάδας Φ.Π.Α.Δ. τα είδη και υλικά για την 
καθαριότητα. 

β. Επιμελούνται της καθαριότητας της Μονάδας 
Φ.Π.Α.Δ. και βοηθούν τη Νηπιαγωγό ή τη Βρεφοκόμο 
στην καθαριότητα των βρεφών και νηπίων. 

γ. Μεριμνούν για την καθαριότητα των σκευών μαγει¬ 
ρείου και εστιάσεως. 

δ. Εκτελούν κάθε άλλη υπηρεσία που υποδεικνύεται 
από το Διευθυντή/ντρια 

6.0 Παιδίατρος: 

α. Ασκεί τη γενική επίβλεψη στα βρέφη και τα νήπια 
και είναι υποχρεωμένος να συμμορφώνεται προς τις υπο¬ 
χρεώσεις που προκύπτουν από τις κείμενες διατάξεις 
για την υγεία αυτών και την υγειονομική κατάσταση της 
Μονάδας Φ.Π.Α.Δ. 

β.Τηρεί και ενημερώνει την Κάρτα Υγείας βρεφών και 
νηπίων. 

γ. Είναι υπεύθυνος για το διαιτολόγιο της Μονάδας 
Φ.Π.Α.Δ. 

Β. Ιματισμός προσωπικού: 

Η μαγείρισσα (μάγειρας) και το προσωπικό καθαριό- 
τητας-βοηθητικών εργασιών φέρουν μπλούζες εργασίας 
και σκούφο. 

Γ. Ωράριο εργασίας και μισθοδοσίας προσωπικού: 

1. Το ωράριο εργασίας του προσωπικού της Μονάδας 
Φ.Π.Α.Δ. είναι εκείνο που καθορίζεται από τα οριζόμενα 
στην ισχύουσα εργατική νομοθεσία. 

2. Οι βασικοί μισθοί, τα βασικά ημερομίσθια και κάθε 
είδους προσαυξήσεις αυτών και γενικά κάθε άλλος μι- 
σθολογικός όρος, δεν επιτρέπεται να υπολείπονται του 
νόμιμου νομοθετημένου κατώτατου μισθού και ημερο¬ 
μισθίου, όπως ο νόμος ορίζει. 

Άρθρο 10 

Τροφοδοσία 

Το διαιτολόγιο των παιδιών καθορίζεται σύμφωνα με 
τις σύγχρονες παιδιατρικές απόψεις για την υγιεινή δια¬ 
τροφή των παιδιών. 

Ως βάση για το ποσοτολόγιο τροφίμων και διαιτολο¬ 
γίου λαμβάνεται το κατ' αρχήν διαλαμβανόμενο στην 
απόφαση Γ2α/οικ. 4108/1988 (Β'546) του Υπουργού 
Υγείας, Πρόνοιας και Κοινωνικών Ασφαλίσεων. 

Το Πρόγραμμα του διαιτολογίου, πλήρως ενημερωμέ¬ 
νο, πρέπει να αναρτάται σε εμφανές σημείο των χώρων 
υποδοχής της Μονάδας Φ.Π.Α.Δ. 

Άρθρο 11 

1. Η Μονάδα Φ.Π.Α.Δ. υποχρεούται να ορίζει ωράριο 
λειτουργίας που θα αναγράφεται στην άδεια ίδρυσης και 
λειτουργίας και ανάλογα θα ορίζονται χώροι ανάπαυσης 
των νηπίων και μαγειρείου. 

2. Η Μονάδα Φ.Π.Α.Δ. υποχρεούται να εφαρμόζει 
ημερήσια προγράμματα για την αγωγή, ψυχαγωγία και 
εκπαίδευση των παιδιών, τα οποία θα ελέγχονται από τα 


αρμόδια όργανα της πολιτείας ως προς το παιδαγωγικό 
περιεχόμενο. 

Άρθρο 12 
Ευθύνες 

1 .Τα πρόσωπα, φυσικά ή νομικά, στο όνομα των οποί¬ 
ων θα εκδοθεί η άδεια, ευθύνονται για την άρτια οργάνω¬ 
ση, την ομαλή και απρόσκοπτη λειτουργία των Μονάδων 
Φ.Π.Α.Δ. και υποχρεούνται να συμμορφώνονται με τις 
κάθε φορά παρεχόμενες οδηγίες από την εποπτεύουσα 
Αρχή. 

2. Οι Διευθυντές/ντριεςτων Μονάδων Φ.Π.Α.Δ. ευθύ- 
νονται για την ομαλή λειτουργία αυτών και ασκούν όλα 
τα καθήκοντα που τους αναθέτονται με την παρούσα. 

Ειδικά για μονάδα Φ.Π.Α.Δ. Φιλανθρωπικού Σωματείου 
ή Ιδρύματος, είναι υποχρεωμένοι/ες να γνωστοποιούν 
εγγράφως στο Διοικητικό Συμβούλιο τις παρουσιαζό- 
μενες κάθε φορά ελλείψεις και να υποδεικνύουν τη συ¬ 
μπλήρωσή τους. 

3. Σε περίπτωση απουσίας ή κωλύματος του Διευθυ- 
ντή/ντριας, αυτός/ή αναπληρώνεται από μία από τις 
Νηπιαγωγούς ή Βρεφοκόμους που ορίζει ο ίδιος/η ή το 
Δ.Σ. προκειμένου για Μονάδα Φ.Π.Α.Δ. Φιλανθρωπικού 
Σωματείου ή Ιδρύματος. 

Άρθρο 13 
Τηρούμενα βιβλία 

Σε κάθε Μονάδα Φ.Π.Α.Δ. τηρούνται τα ακόλουθα βι¬ 
βλία (σε έντυπη ή ηλεκτρονική μορφή): 

α. Μητρώο βρεφών και νηπίων, ανάλογα με το είδος 
της Μονάδας Φ.Π.Α.Δ. 
β. Κάρτες υγείας των βρεφών ή /και νηπίων, 
γ. Βιβλίο παρουσίας των βρεφών ή/και νηπίων, 
δ. Βιβλίο εκδρομών, επισκέψεων, ομιλιών και διαλέξεων, 
ε. Βιβλίο ή κατάσταση παρουσίας του προσωπικού της 
Μονάδας Φ.Π.Α.Δ. 
στ. Βιβλίο συμβάντων. 

ζ. Κάθε άλλο βιβλίο που κρίνεται απαραίτητο σύμφωνα 
με την απόφαση 96967/2012 (Β'2718) του Υπουργείου 
Υγείας, όπως κάθε φορά ισχύει. 

Άρθρο 14 

Α. Εγγραφή του παιδιού 

Για την εγγραφή του παιδιού απαιτούνται τα κάτωθι 
δικαιολογητικά: 
α. Αίτηση του γονέα. 

β. Ληξιαρχική πράξη γέννησης του παιδιού ή πιστο¬ 
ποιητικό οικογενειακής κατάστασης, από το οποίο να 
προκύπτει η ηλικία του παιδιού. 

γ. Βεβαίωση Παιδιάτρου καθώς και αντίγραφο του βι¬ 
βλιαρίου υγείας του παιδιού με τα εμβόλια που προβλέ- 
πονται κάθε φορά, ανάλογα με την ηλικία αυτού. 

Β. Έλεγχος: 

1. Έλεγχος επί των Μονάδων Φ.Π.Α.Δ. ασκείται από τις 
αρμόδιες υπηρεσίες της οικείας Περιφερειακής Ενότητας 
σύμφωνα με τις διατάξεις του άρθρου 1 του ν. 2345/1995 
(Α' 213) και λαμβάνοντας υπόψη τις διατάξεις της ισχύ- 
ουσας νομοθεσίας περί προστασίας προσωπικών δε¬ 
δομένων, με την παρουσία του ιδιοκτήτη της Μονάδας 
ή του ορισμένου από τον ιδιοκτήτη αναπληρωτή του. 

Κάθε Μονάδα Φ.Π.Α.Δ. οφείλει να επιτρέπει στον Κοι¬ 
νωνικό Σύμβουλο την ελεύθερη πρόσβαση σ' όλους 
τους χώρους παροχής υπηρεσιών και να εξασφαλίζει 
την απρόσκοπτη άσκηση των καθηκόντων του καθ'όλη 
τη διάρκεια της λειτουργίας αυτής. 

2. Στο τέλος κάθε παιδαγωγικού έτους (μέχρι 31-7) η 
Μονάδα Φ.Π.Α.Δ. υποχρεούται να υποβάλλει στην αρ¬ 
μόδια Διεύθυνση ή Τμήμα του οικείου Δήμου ετήσια 
έκθεση της δραστηριότητάς της. 

Άρθρο 15 

Κυρώσεις 

1. Εάν διαπιστωθεί λειτουργία χωρίς άδεια Μονάδας 
Φ.Π,Α.Δ.εφαρμόζονταιανάλογαοικυρώσειςτουάρθρουΙ 
του ν. 2345/1995 (Α'213). 

2. Η μη συμμόρφωση με τις διατάξεις της παρούσας, 
καθώς και η κατά οποιονδήποτε τρόπο παρεμπόδιση του 
ελέγχου της εποπτεύουσας αρχής, επιφυλασσομένων 
των οικείων διατάξεων, συνεπάγεται άρση της άδειας 
ίδρυσης και λειτουργίας της Μονάδας Φ.Π.Α.Δ. 

Άρθρο 16 

Η παρούσα απόφαση δεν επηρεάζει τις εργασιακές 
σχέσεις του ήδη υπηρετούντος προσωπικού, το οποίο 
έχει προσληφθεί με βάση προηγούμενες σχετικές δια¬ 
τάξεις. 


Άρθρο 17 

Η απόφαση αυτή έχει ανάλογη εφαρμογή και στις Μο¬ 
νάδες Φ.Π.Α.Δ. που ιδρύονται από Συλλόγους ή Σωματεία 
που επιδιώκουν Φιλανθρωπικούς σκοπούς. 

Άρθρο 18 

1. Οι Μονάδες Φ.Π.Α.Δ. που ήδη λειτουργούν, οφείλουν 
να προσαρμοστούν πλήρως με το περιεχόμενο της πα¬ 
ρούσας, εντός 2 ετών από την δημοσίευση αυτής. Εδικά 
για τις Μονάδες των οποίων η άδεια ίδρυσης και λειτουρ¬ 
γίας έχει εκδοθεί πριν από την έναρξη ισχύος των δια¬ 
τάξεων της απόφασης Π2β/οικ.2808/31.7.1997 (Β'645) 
του Υφυπουργού Υγείας και Πρόνοιας, εφόσον αιτούνται 
αναθεώρηση της άδειας ίδρυσης και λειτουργίας τους, 
σύμφωνα με το άρθρο 3 της παρούσας, οφείλουν να 
προσαρμοστούν με τις διατάξεις αυτής. 

2. Από την ισχύ της απόφασης αυτής καταργείται κάθε 
άλλη διάταξη, απόφαση ή εγκύκλιος που έρχεται σε αντί¬ 
θεση με την παρούσα απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 2017 

Η Αναπληρώτρια Υπουργός 

ΘΕΑΝΩ ΦΩΤΙΟΥ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























